 www.islam.gov.my

Mukmin Cilik, Mukmin Cerdik

M
ukm

in Cilik, M
ukm

in Cerdik

Cerpen:

 Demi Masa,
 Manusia Kerugian!

Artikel:
Imbas kod Qr ini
untuk maklumat
lanjut tentang

e-penerbitan Jakim

Imbas!

2022

Mukmin Cilik, Mukmin Cerdik

PENAUNG

DATUK HAJAH HAKIMAH BINTI MOHD. YUSOFF
 Ketua Pengarah JAKIM

PENASIHAT

DATO’ DR. SIRAJUDDIN BIN SUHAIMEE
Timbalan Ketua Pengarah Dasar JAKIM

KETUA PENGARANG

DR. LOKMAN BIN AB. RAHMAN
Pengarah Bahagian Penerbitan JAKIM

PENGARANG

NURUL WIDYAMIRZA BINTI SUJAN @ JAN
Penolong Pengarah Bahagian Penerbitan JAKIM

PENYEMAK PRUF

NORIHAN BINTI ZAKARIA
Penolong Pengarah Kanan

Bahagian Dasar Kemajuan Islam JAKIM

REKA BENTUK

NAZRY SALAM (Pelukis, Penulis)

MOHD ASHWAD (Rekaan Grafik, Susun Atur)

AFIQ SALAM (Ilustrasi Kulit Hadapan)

PENGURUS EDARAN

AHMAD SYAHID BIN SALLEH
 MOHAMAD ZAHIR BIN ABDUL HALIM

Pembantu Hal Ehwal Islam Bahagian Penerbitan JAKIM

LAMAN SESAWANG

https://www.islam.gov.my/ms/e-penerbitan

© Jabatan Kemajuan Islam Malaysia. Hak cipta terpelihara. Tidak dibenarkan mengeluar ulang

mana-mana bahagian artikel, ilustrasi dan isi kandungan majalah ini dalam apa jua bentuk dan dengan

apa cara sekalipun, sama ada secara elektronik, fotokopi, mekanik, rakaman atau cara lain sebelum

mendapat izin bertulis daripada Ketua Pengarah JAKIM. PENDIDIK diterbitkan oleh Jabatan Kemajuan

Islam Malaysia (JAKIM)  mulai 1989/1410H. Sidang pengarang berhak melakukan perubahan ke atas

karya selagi tidak mengubah isi kandungannya.

Sidang Redaksi

Biodata 6

• Komik Misi Jaja dan Hakim: Pintu Masa 7

Celik Al-Quran:

• Demi Masa, Manusia Kerugian! 20

• Tiga Fakta Berkenaan Surah Al-Asr 21

• Pengajaran daripada Surah Al-Asr 22

• Komik Oyen 23

• Wajib Menuntut Ilmu 20

Cerpen

• Mesin Perentas Masa 24

Celik Adab:

• Hutang Duit Boleh Dibayar, Hutang Masa?’ 28

• Komik 30

Diari Akim

• Misi Menjadi Super Mukmin 31

Celik Sejarah

• Pengembaraan Masa 36

• Kisah Pemuda Ashabul Kahfi

• Kisah Lelaki yang Tidur 100 Tahun 38

• Kisah Seorang Nabi yang Melihat Masa Hadapan 39

• Waktu di Akhirat 41

• Komik: Mencela Masa  43

Celik Hukum

• Soal Jawab Agama 51

Cerpen:

• Saintis yang Bertaubat 48

KANDUNGAN

Semangat:

• Hidup Bukan Perlumbaan 52

Cerita Inspirasi

• Nabi Muhammad SAW 54

• Allahyarham Ahmad Ammar 55

Tips Padu

• Tips Menjaga Waktu Solat 56

• Diari Jaja 59

Celik Doa:

• Doa Para Nabi 62

Sayang Nabi

• 10 Amalan Harian Nabi 67

Celik Isu

• Penghantar Makanan Berjaya Mendapat PhD 72

• Murid Tahun 5 Menang Pingat Emas dalam Pertandingan Reka

Cipta Antarabangsa. 73

• Penyebaran Keganasan Menerusi Filem Popular 74

Cerpen

• Lelaki TikTok

Misi Kuasai Jawi:

• Kembara Kata 83

• Menulis dan Membaca

Celik Akademik:

• Belajar Sedikit,  Dapat Banyak 84

Misi Kuasai Bahasa Arab

• Nombor

• Bina Ayat

Ruang Kreatif

•  Teka-teki

BARISAN WATAK UTAMA

Akim

Oyen

Super

Mukmin

Jaja

6

Adiwira
imaginasi
Akim

Murid tahun
4 yang aktif
tetapi selalu
cuai dan
gopoh

Kucing
kesayangan
Akim dan
Jaja

Kakak yang
bijak dan
penyayang
tetapi
perisau

Akim, cepat
siapkan kerja

sekolah!

Akim, esok kita sudah
kembali bersekolah.

Mengapa tidak mahu
ikut cakap umi?

Komik tidak salah. Yang
salah ialah Akim baca komik

pada masa yang tidak
sesuai. Tolonglah, jangan

buang masa begini!

Biarlah. Masa yang Akim
buang ialah masa Akim
sendiri. Bukannya masa

Kak Jaja.

Suka hati
kamulah!

Ah,
mengantuknya!
Tidur sekejaplah.

Saya sedang baca komik.
Apa salahnya? Bukan
semua komik itu tidak

bagus!

Nantilah,
umi.

7

Pintu Masa!

MISI
JAJA

 dan

 AKIM

Misi Akim
& Jaja
7-17

Eh?

Mengapa Kak
Jaja datang

semula?

Akim, dengar baik-baik.
Saya ini Kak Jaja, tapi
bukan yang tadi. Saya
ialah Kak Jaja yang
datang jauh dari masa
hadapan.

Kakak mahu
tunjukkan sesuatu

kepada Akim.
Sesuatu yang amat

penting!

Apa benda penting
yang Kak Jaja mahu

tunjukkan?

Mari ikut
kakak. Cepat.

Sekejap! Dari
masa hadapan?

Dia bercakap
benar. Bau dia

lain sedikit.

8

Misi Akim
& Jaja
7-17

Ini namanya
Pintu Masa.

Dicipta pada masa hadapan.
Kakak habiskan semua duit

simpanan semata-mata
untuk menyewa pintu ini.

Kakak buat semua ini
demi berjumpa saya?

Mengapa?

Sabar. Mari
ikut kakak.

Apa perkara penting yang
kakak mahu tunjukkan?

Boleh beritahu sekarang?

Maaf! Sekarang waktu
untuk menangkap lipas.

Saya tidak dapat ikut
kamu. Jumpa lagi!

Hadap sahajalah!
Dengan nama Allah
Yang Maha Pemurah

dan Maha
Penyayang!

9

Misi Akim
& Jaja
7-17

Selamat
datang

…

...ke masa
hadapan.

Kakak mahu bawa
kamu berjumpa

seseorang.

Akim,
 itulah diri kamu pada

masa hadapan.
Bercakaplah
kepada dia.

Eh? Orang yang
seperti pengemis

itu ialah saya?

10

Misi Akim
& Jaja
7-17

Err, diri saya,
mengapa diri saya

menangis?

Saya menangis kerana saya sedih
dan menyesal. Waktu muda, saya

sering bermalas-malasan dan
membuang masa. Sekarang, saya

tiada ilmu dan kemahiran.

Saya juga selalu melawan
cakap umi, abi dan kakak.

Akibatnya, hidup saya
tiada keberkatan.

Saya benar-benar menyesal!

Kalaulah saya boleh kembali

ke masa dahulu!

Kak Jaja, jika saya
ubah sikap, bolehkah

saya ubah masa
hadapan?

Tentulah boleh. “Sesungguhnya
Allah tidak akan mengubah

keadaan suatu kaum, sebelum
kaum itu sendiri mengubah apa

yang ada pada diri mereka.”

Surah ar-Ra’d, ayat 11.
Nasib kita pada masa

hadapan, bergantung pada
usaha dan doa kita pada
masa sekarang. Tentunya

atas keizinan Allah.

Ma…

Maafkan

saya.

Kerana sikap saya,
masa hadapan saya

jadi begini.

11

Misi Akim
& Jaja
7-17

Kak Jaja, boleh
hantar saya

pulang?

Kak Jaja, apa
yang berlaku?

Mengapa tempat
ini bergegar?

Lihat! Pintu
semakin jauh

dan kecil!

Saya sudah
faham apa yang

kakak mahu
sampaikan.

Alhamdulillah,
baguslah kalau

Akim sudah
sedar!

Mari kakak
hantar kamu

pulang.

Saya berjanji akan
mengubah diri

menjadi lebih baik.

12

Misi Akim
& Jaja
7-17

Cepat! Sebelum
pintu hilang!

Nasib baik
sempat!

Sekejap, kakak
periksa telefon

masa.

Alat ini kata, tadi ada
gangguan dalam dimensi

ruang-waktu. Dan sekarang,
kita berada di Mesir … pada

zaman Firaun! Ya Allah!

…

Kita di mana?

Eh?

…?

13

Misi Akim
& Jaja
7-17

SKFHSAFKJL

SKDJSKLJHD
SKLFJSHFKLJ!

Lari, Akim!
Lari!

Mengapa
kita perlu

larikan diri?

Marilah
tangkap aku!

Buek!

Kakak perlukan sedikit
masa untuk cari bantuan!

Tapi kakak tidak boleh
buat dalam keadaan

begini!

Hah?

….

Sebab muka
mereka tidak

peramah!

14

Misi Akim
& Jaja
7-17

ROTIU
FGU!

Akim! Ya Allah,

lindungilah adikku,

amin!

….

Aduhai.

Itu
kakak!

Syukur,
alhamdulillah!

Nampaknya
pintu masa

sudah dibaiki!

Tapi bagaimana
cara untuk turun

ke sana?

Bagaimana aku
boleh sampai ke
 puncak piramid?

Sekarang aku sudah
tiada tenaga nak

larikan diri.

Serius, tidak
perasan.

15

Selamat
tinggal,

askar Firaun!

Mari kita pergi
dari sini!

Allahu
akbar,

seronoknya!

16

Alhamdulillah,
Allah lindung kita

berdua!

Tak dapat
bayangkan kalau

kita tersangkut
pada zaman

Firaun.

Amboi,
sedap mulut
bercakap!

Kak Jaja, Akim
berjanji akan ubah

diri pada masa
ini …

Alhamdulillah,
bagusnya. Moga

Allah izinkan.

Terima
kasih, kak.

Kirim salam
kepada Kak Jaja

kamu, ya.

… supaya
kehidupan Akim pada masa
hadapan menjadi lebih baik

dan diberkati.

Pertama,
kena

ingat. Kita
umat Nabi

Muhammad
SAW.

Kedua, sebelum
melawan Firaun, kita

lawan dulu hawa
nafsu dan godaan

syaitan. Itulah dua ujian
terbesar yang perlu

kita atasi.

Baik, baik.
Akim gurau

saja.
Pulang dengan

selamat!

Syukur!

Kalau tersangkut
pun, tidak apa. Kita
boleh bantu Nabi
Musa melawan

Firaun!

17

Dahsyat betul
pengalaman hari

ini!

Mungkin aku
terlalu penat.

Akim
 …

Akim!

Kak Jaja?
Hah, bangun pun!

Sudah masuk waktu
asar. Cepat bersiap

pergi solat.

Bangun!

Rehatlah
sekejap. Ya

Allah, leganya!

Eh, mengapa rasa
pening? Adakah

kesan sampingan
menggunakan pintu

masa?

Tidak akan aku
lupakan! Macam

dalam mimpi!

18

Baiklah,
Kak Jaja!

Saya akan bangun
dan pergi solat
sekarang juga!

Tumpang
lalu, ya.

Terima kasih
banyak, Kak

Jaja.

Selepas ini, saya tidak
mahu lagi bermalas-

malas, melewatkan solat,
dan bersikap degil.

Saya mahu
manfaatkan setiap saat
yang Allah kurniakan
supaya tiada masa

terbazir.

Saya mahu
ubah masa

hadapan saya
supaya menjadi
lebih cerah dan
penuh berkat.
Tolong doakan
saya, Kak Jaja.

Adakah ini
kesan tidur

selepas asar?

Tapi baguslah
kalau dia mahu
berubah. Moga

istiqamah, amin!

Eh, kenapa tiba-
tiba dia dengar

cakap?

19

20

Celik
Al-Quran

"Demi masa.

Sesungguhnya manusia itu benar-benar berada dalam kerugian.

Kecuali orang-orang yang beriman dan mengerjakan amal
soleh dan saling menasihati supaya mentaati kebenaran dan saling
menasihati supaya menetapi kesabaran.”

Ini bukan puisi mahupun lirik lagu.

Ini ialah kalam Allah yang terkandung dalam al-Quran, iaitu
surah al-Asr, ayat 1 hingga 3.

مل خل

خم  حم  جم  يل  ىل

حن  جن  يم   ىم  مم
جه  ين  ىن  من  خن

Kecuali orang-orang yang
beriman dan beramal soleh,
dan mereka pula berpesan-
pesan dengan kebenaran serta
berpesan-pesan dengan sabar.

Sesungguhnya manusia itu
dalam kerugian -

Demi Masa!

 Demi Masa,
 Manusia Kerugian!

20

21

 Demi Masa,
 Manusia Kerugian!

Tiga Fakta Berkenaan
 Surah al-Asr:

Surah lazim yang kedua terpendek
dalam al-Quran dan sering dibaca
selepas tamat majlis.1

Surah ini pendek tetapi amat
besar maknanya, hingga Imam
Shafie pernah berkata, “Seandainya
tidak turun kepada manusia kecuali
surah ini, nescaya ia sudah cukup
bagi mereka.”

2
Setiap kali dua sahabat Nabi bertemu,

mereka menamatkan pertemuan dengan
surah al-Asr dan ucapan salam. 3

Jumpa lagi,
bye bye!

Assalamualaikum.

مل خل
خم  حم  جم  يل  ىل

حن  جن  يم   ىم  مم

جه  ين  ىن  من  خن

21

22

Pengajaran daripada
Surah Al-Asr

 Masa sudah semakin suntuk
disebabkan ajal dan kiamat

mendekati.

 Ramai orang berada dalam
kerugian kerana disibukkan urusan
duniawi yang tidak berkait dengan

akhirat.

 Semua orang Islam perlu berdakwah
dan menyebarkan ajaran Islam
mengikut kemampuan masing-

masing.

Surah pendek ini
diungkapkan di bibir
berulangkali tetapi
amat rugi jika tidak

menembusi hati.

 Selain bersolat dan membuat
amalan peribadi yang lain, kita juga
perlu mengajak orang lain membuat

amal kebaikan.

1
2
3
4

Moga kita tidak
tergolong dalam

kalangan orang-orang
yang kerugian, amin!

23

Bilakah manusia
akan sedar?

… pasti akan
dibalas.

Lambat-laun,
setiap perbuatan

mereka …

Jika tidak di
akhirat nanti, …

… di dunia
kini.

KOMIK
OYEN

24

Cerpen

Tengah malam, di sebuah universiti tempatan ...

Seluruh bangunan fakulti gelap-gelita, kecuali sebuah bilik makmal
yang masih terpasang lampunya.

Sudah seminggu Dr. Qayyum berkhemah di situ. Dia sibuk
menyiapkan pembinaan sebuah mesin berbentuk telur yang saiznya
menyamai sebuah van. Di sekeliling mesin itu, berselirat wayar dan
kabel yang berhubung ke beberapa unit komputer.

Dr. Qayyum sedang melihat skrin salah satu komputer dengan
wajah berkerut. Kemudian dia bersandar pada kerusi sambil
menghembus nafas berat. Mata dia yang sembap dan berlingkar
hitam dihalakan ke arah siling.

“Adakah mustahil sebenarnya untuk aku bina mesin ini? Adakah
aku perlu hentikan projek gila ini?”

Tiba-tiba telinga Dr. Qayyum berdesing. Segera dia berselawat
ke atas Nabi. Sangkanya desingan itu menghilang segera, seperti
kebiasaan. Namun, semakin kuat dirasakan telinganya berdesing
hingga pandangan dia mula berpusing.

“Adakah aku bekerja terlalu kuat?” ujar Dr. Qayyum sambil
memicit kepala.

Muncul pancaran cahaya terang berwarna hijau dari belakang.
Segera Dr. Qayyum menoleh, namun dia terpaksa menutup mata
dengan lengan. Cahaya itu terlalu menyilaukan.

“Allahuakbar! Ujian apa pula yang melanda pada saat-saat ini?”

Beberapa saat kemudian, cahaya hijau itu menyurut dan
menghilang. Dr. Qayyum menurunkan tangan dan mendapati di
hadapannya, ada sebuah mesin berbentuk telur yang sedikit berbeza
daripada mesin yang sedang dia bina.

Pintu mesin itu terbuka dan seorang lelaki melangkah keluar.
Dr. Qayyum terkejut bukan kepalang apabila mendapati wajah

lelaki itu begitu mirip wajahnya. Seolah-olah mereka
berdua kembar seiras yang baru bertemu semula.
Bezanya, lelaki itu tampak lebih berusia dengan
jambang lebat dan panjang.

25

26

“Assalamualaikum, diriku yang lalu,” sapa lelaki itu bersama
senyuman tawar. “Jangan terkejut. Aku ialah dirimu dari masa
hadapan.”

Mata Dr. Qayyum membulat. Dia melihat lelaki itu dan mesin
berbentuk telur bersilih ganti. Kemudian dia memandang pula mesin
berbentuk telur yang separuh siap di belakangnya.

“Waalaikumussalam.” Dr. Qayyum baru teringat menjawab
salam, kemudian berkata lagi, “Adakah ini bermakna, aku berjaya
siapkan mesin perentas masa?”

Lelaki yang mendakwa dirinya ialah Dr. Qayyum dari masa
hadapan itu mengangguk. “Benar, diriku yang lalu. Mesin perentas
masa yang masih terburai di belakangmu itu bakal siap dan  berfungsi
dalam masa beberapa bulan. Kemudian dirimu bakal diangkat
menjadi penerima Hadiah Nobel atas kejayaan ini.”

“Allahuakbar!” Dr. Qayyum menekup
mulutnya yang terlopong. “Alhamdulillah. Aku
bagai tidak percaya! Seperti mimpi! Syukur,
usahaku bakal membuahkan hasil!”

“Jangan gembira dahulu, diriku yang lalu.
Aku datang ke sini kerana ingin memberi
amaran kepadamu. Rahsiakan ciptaanmu itu.
Lebih baik jika kau musnahkannya sekarang.”

Kata-kata lelaki itu membuatkan Dr.
Qayyum berkerut hairan. “Mengapa pula?
Bukankah lebih baik aku kongsikan hasil
ciptaanku ini kepada seluruh dunia supaya
ramai boleh mendapat manfaat.”

“Hakikatnya mesin perentas masa yang
kita cipta ini lebih banyak timbulkan mudarat berbanding manfaat!”
balas Dr. Qayyum dari masa hadapan.

“Apabila mesin perentas masa digunakan secara meluas, manusia
berlumba-lumba kembali ke masa lalu demi mengubah sejarah.
Semuanya untuk kepentingan sendiri. Kesannya, berlaku gangguan
dalam keseimbangan dimensi ruang-waktu dan mengakibatkan
separuh populasi ghaib tanpa dikesan.”

“Astaghfirullah!” Sekali lagi Dr. Qayyum menekup mulut, cuma

27

kali ini emosinya berlawanan daripada yang tadi. “Apa yang sudah
aku lakukan?”

“Kalau difikir semula, mencipta dan menggunakan mesin perentas
masa ialah perbuatan yang melanggar fitrah dan sunnatullah. Sifat
masa bergerak satu hala ke hadapan. Seperti sungai yang mengalir
deras dalam satu arah. Apa akan jadi jika aliran sungai itu diganggu?
Ekosistem sungai hilang kestabilan dan turut terganggu.”

“Sebentar.” Dr. Qayyum mencelah. “Jika aku musnahkan mesin
perentas masa yang aku sedang bina sekarang ini, apa yang berlaku
kepada kau?”

“Aku akan kembali ke masa hadapan dan situasi tidak akan
berubah,” balas Dr. Qayyum dari masa hadapan. “Akan tetapi, masa
hadapan kau akan jadi lebih baik daripada masa hadapan aku. Itu
yang penting.”

“Kalau begitu, apa yang kau lakukan ini tidak mengubah apa-apa
sebenarnya,” balas Dr. Qayyum.

“Aku tidak dapat bantu diriku pada masa akan datang, tapi aku
dapat bantu diriku yang lalu, iaitu engkau. Sekurang-kurangnya aku
sudah berusaha untuk mengubah sesuatu.”

Usai mengucapkan salam perpisahan, Dr. Qayyum dari masa
hadapan masuk ke dalam mesin perentas masa. Mesin dihidupkan,
kemudian terpancar cahaya terang berwarna hijau. Beberapa
detik selepas itu, cahaya menyurut dan Dr. Qayyum
menurunkan tangan. Tiada lagi dirinya dari masa

hadapan dan mesin
perentas masa di situ.

Dr. Qayyum
berpaling lalu
menghadap mesin
ciptaannya yang
separuh siap.

Dia menghela
nafas panjang dan
berbisik, “Selamat
tinggal, mesin
perentas masa ….”

‘Hutang Duit
 Boleh Dibayar,
Hutang Masa?’

Kita pinjam duit kawan baik
kita sebanyak RM100. Kita
habiskan semua duit itu dan
tidak bayar semula. Apa
yang akan berlaku? Tentulah
kawan kita berasa marah dan
kita pula berasa serba-salah.

Itu namanya hutang
duit. Sekiranya si peminjam
ada duit, hutang boleh
diselesaikan.

Kita berjanji dengan kawan kita untuk bermain badminton pada
jam 5.00 petang. Kawan baik kita sudah menunggu di gelanggang
sejak jam 4.50 petang, tetapi kita pula terlupa tentang itu dan tidak
hadir. Kawan kita tunggu selama dua jam dan akhirnya pulang ke
rumah dengan hampa.

Esoknya kita berjumpa kawan kita itu dan mudah-mudah
meminta maaf. Hakikatnya, kita sudah meminjam masa kawan kita
itu sebanyak 120 minit. Dan yang sedihnya, masa yang dipinjam
tidak dapat dipulangkan semula. Kawan kita hilang 120 minit selama-
lamanya.

Ini namanya hutang masa. Punca utama berlakunya hutang
masa ialah disebabkan tabiat tidak menepati janji.

28

Celik
 Adab

Bayangkan situasi ini:

Perhatikan pula situasi ini:

Moga kita termasuk dalam golongan orang-orang yang
sentiasa menepati janji, amin!

Contoh-contoh situasi yang menyebabkan kita
berhutang masa dengan orang lain:

1. Termasuk dalam golongan Nabi Muhammad SAW
2. Salah satu sifat penghuni Syurga Firdaus
3. Tidak termasuk golongan orang munafik

1. Dilaknat oleh Allah, malaikat, dan manusia
2. Tidak diterima taubat
3. Memiliki salah satu sifat orang munafik

Kelebihan Menepati Janji:

Akibat Sering Memungkiri Janji:

3
3

Sebab itulah, Islam amat menegaskan umatnya untuk menepati
janji yang dipersetujui, selagi mana tidak mendatangkan mudarat
kepada mana-mana pihak.

1.    Kita maklumkan dalam
telefon yang kita sudah dalam
perjalanan, tetapi hakikatnya
kita masih bersiap-siap di
rumah.

2.  Kita berjanji untuk berjumpa
pada jam 10.00 pagi, tetapi kita
terlewat tiba 30 minit.

3.  Kita keluar dari rumah dan
berjanji membelikan makanan
untuk adik-adik, tetapi kita
pulang ke rumah dengan
tangan kosong.

29

 Asri, kau di mana?
Aku sudah sampai.

 Aku sudah dalam
perjalanan. Tunggu

sekejap.

Akim, bukankah Akim

patutnya berjumpa

Mamat untuk

berbincang tentang

kerja sekolah?

 Ya, memang pun. Patutnya

jumpa dia 10 minit tadi di

taman. Tapi kartun ni tak

habis lagi.

 Biarlah Mamat tunggu
sekejap. Bukannya lama

pun tunggu 20 atau
30 minit.

Kakak, boleh tolong
ajarkan matematik?

Ada yang tidak faham.

2 minit berlalu … 15 minit berlalu ….  Lamanya, kakak! Saya
penat menunggu!

Cepatlah ajar saya!

Boleh, tapi tunggu
sekejap di situ. Kakak
mahu siapkan kerja

sedikit.

 Oh, tahu pula penat
menunggu. Mamat pula
tak penat menunggu?
Kita jangan buat pada

orang lain perkara yang
kita sendiri tak suka.

30

PENAT

MENUNGGU

31

Diari
Akim

Malunya!

Tadi di sekolah, cikgu tanya, “Apa cita-cita kamu semua?”

Kawan-kawan jawab, mahu jadi guru, jurutera, juruterbang, profesor,
ahli perniagaan, dan macam-macam lagi.

Apabila tiba giliran saya, dengan jujur saya menjawab, “Saya
mahu jadi SuperMukmin, cikgu!”

Muka cikgu terus berubah. “Siapa itu SuperMukmin?”

“SuperMukmin ialah hero dalam imaginasi saya, cikgu.”

Kawan-kawan sekelas terus gelakkan saya, termasuklah kawan
baik saya. Nasib baiklah cikgu tidak ketawa sekali. Cikgu senyum
dan mengangguk saja, kemudian dia tanya murid lain pula.

Selepas tamat kelas, terus masuk waktu rehat. Cikgu datang
ke meja saya dan bertanya, “Bagaimana rupa SuperMukmin?”

Saya bawa keluar kertas dan pensel. Kemudian saya
lakarkan SuperMukmin seperti yang selalu saya
bayangkan. Sambil itu saya terangkan tentang
kuasa SuperMukmin, misi dia, hobi dia, makanan
kegemaran, dan macam-macam lagi. Cikgu
nampak berminat, membuatkan saya rasa
bangga dan gembira.

“Moga Akim berjaya menjadi seorang
SuperMukmin,” ucap cikgu sambil senyum,
membuatkan saya berasa terharu hingga hampir
menitiskan air mata lelaki sejati.

31

32

Tahap
1

Tahap
2

Tahap
3

Tahap
4

Tahap
5

Umur 10 Umur 13 Umur 16 Umur 19

Angkat beg
sekolah

Angkat
kampit
beras

Angkat
tong gas

Angkat
tubuh umi

Angkat
kereta!

Elak daun
kering yang

gugur

Elak
percikan air

hujan

Elak
dirempuh
semasa
bermain

bola sepak

Elak
dimarah

umi
Elak peluru!

Tahan
gigitan
semut

Tahan
kesejukan

tidur malam
tanpa

selimut

Tahan
cakaran

Oyen

 Tahan
leteran umi

Tahan
serangan

pihak
musuh

Kekuatan

Kepantasan

Ketahanan

Umur 22

Sejak itu, saya jadi lebih bersemangat untuk mengejar cita-
cita menjadi SuperMukmin. Orang kata, gagal merancang itu
merancang untuk gagal. Jadi saya mula membuat satu rancangan
yang dinamakan Misi Menjadi SuperMukmin.

32

33

Selepas siap menulis rancangan ini, baru
saya perasan Kak Jaja sedang berdiri di
sebelah saya. Segera saya tutup diari
dan tanya Kak Jaja sejak bila dia ada di
situ. Dia jawab, sejak 10 minit tadi.

“Kakak mahu panggil Akim turun makan
pisang goreng. Tapi kakak lihat Akim
sibuk semacam. Jadi, kakak tunggulah
di sini sehingga Akim selesai,” ucap Kak
Jaja.

“Adakah kakak ternampak semua
yang Akim tulis?” tanya saya.

Kak Jaja menjawab, “Maaflah, kakak ternampak sekali imbas
semua yang Akim tulis. Tidak berniat mahu baca diari Akim. Cuma
itulah, kakak sudah terhafal semuanya.”

Aduhai, sekali lagi saya malu hari ini! Tidak sepatutnya rancangan
ini diketahui orang lain, lebih-lebih lagi Kak Jaja. Saya yakin, puas
Kak Jaja gelakkan saya dalam hati. Hu hu hu!

Tapi rupa-rupanya, kejadian ini ada hikmah yang besar.

Pada satu pagi, seperti biasa, Kak Jaja kejut saya bangun
untuk bersolat subuh. Namun, pagi itu terlalu nyaman dan dingin,
menyebabkan saya tidak mampu bangun dari katil. Saya terus
berselimut selesa.

Kak Jaja melaung dari balik pintu, “Akim, bagaimana kamu hendak
angkat kereta kalau selimut pun kamu tidak mampu angkat?”

Terus mata saya segar. Betul juga. SuperMukmin apa kalau tidak
mampu bangun bersolat subuh? Dengan sepenuh tenaga, saya
menolak selimut yang berat dan membebaskan diri dari pelukan
katil. Berjaya saya bangun bersolat subuh.

Kemudian, pada satu petang, saya menonton rancangan kartun
kegemaran di televisyen. Tiba-tiba hujan turun lebat, menyebabkan
siaran terganggu. Saya tutup TV dan campak alat kawalan TV ke sofa.

34

Kak Jaja ternampak
perbuatan saya lalu menegur,
“Apa gunanya kita mampu

menahan peluru sekiranya
tidak mampu menahan
rasa marah? Nabi kata,
orang yang kuat ialah
orang yang mampu
menahan marah.”

Aduh, sekali lagi
saya kena! Betul
juga. SuperMukmin
seorang yang

penyabar dan tenang.
Saya perlu belajar mengawal kemarahan jika mahu menjadi seperti
SuperMukmin. Bukannya tidak ada langsung perasaan marah, tetapi
rasa marah perlu dikawal supaya tidak mendatangkan keburukan.

Kemudian pada satu hari, semasa saya sedang berbual-bual
dengan Kak Jaja, tiba-tiba dia berkata, “Akim, kakak tahu kamu
benar-benar mahu menjadi SuperMukmin. Itu satu cita-cita yang
besar dan berani. Tetapi, kamu juga perlu berpijak di bumi nyata.
SuperMukmin ialah seorang adiwira dengan kekuatan luar biasa.
Akim pula manusia biasa. Berlatih sekuat mana pun, tidak mungkin
Akim mampu mengangkat kereta dan menahan peluru pistol.”

“Jadi, adakah saya perlu lupakan SuperMukmin?” tanya saya.

“Akim boleh biarkan SuperMukmin terus hidup dalam imaginasi.
Tapi Akim sendiri perlu ubah sedikit cita-cita dan misi. Apa kata, Akim
ubah kepada ‘Misi Menjadi Mukmin’?”

“Tidak perlu tahan serangan musuh. Cukup menahan
marah, menahan diri daripada berkata perkara
buruk, menahan lapar dan dahaga
semasa berpuasa.”

35

“Tidak perlu
angkat kereta.
Cukuplah Akim
angkat selimut
untuk bangun solat
subuh, angkat
takbir, angkat
al-Quran untuk
dibaca.”

“Tidak perlu
elak peluru. Yang
lebih penting ialah
elak daripada

melakukan maksiat dan dosa. Elakkan menyakiti hati orang lain.”

Saya mengangguk saja mendengar nasihat kakak. Ustazah
di sekolah pernah berkata, nasihat umpama ubat. Pahit dan tidak
sedap, tetapi boleh sembuhkan penyakit, dengan izin Allah.

Terima kasih Kak Jaja kerana
menyedarkan diri ini.

Terima kasih Allah kerana lorongkan
bantuan.

Di sekolah, saya maklumkan kepada
cikgu, “Cikgu, saya sudah ubah cita-
cita. Saya tidak lagi mahu menjadi
SuperMukmin. Saya sedar, saya manusia
biasa.”

“Jadi, apa cita-cita kamu sekarang?”
soal cikgu.

“Saya mahu jadi seorang mukmin.
Tiada kuasa luar biasa. Cukup dengan
memiliki sifat-sifat orang mukmin. Cikgu
doakan saya, ya.”

Cikgu senyum dan mengangguk. “Moga Akim berjaya mencapai
cita-cita itu, amin!”

36

Celik
Sejarah

Bolehkah manusia berjalan merentas masa seperti yang ditunjukkan
dalam karya-karya fiksyen sains? Bolehkah manusia sesuka hati
mengembara ke masa lalu dan masa hadapan seperti dalam komik
Doraemon? Mampukah manusia mencipta mesin masa?

Dalam al-Quran dan hadis, ada disebutkan beberapa cerita
berkaitan merentas masa. Ada manusia bergerak ke masa hadapan
sejauh 100 dan 300 tahun. Ada juga manusia terpilih dikatakan
mampu hidup merentas zaman.

Semua ini ialah bukti, iaitu jika Allah izinkan, manusia mampu
bergerak merentas masa. Tiada yang mustahil sekiranya Allah
berkehendakkan sesuatu.

Mari kita lihat satu per satu kisah benar berkaitan masa yang
diceritakan dalam al-Quran dan hadis.

Kisah Pemuda Ashabul KahFI

Pada satu masa dahulu, ada tujuh orang pemuda hidup di bawah
pemerintahan seorang raja yang zalim. Para pemuda itu dipanggil
menghadap raja dan dipaksa menyembah berhala. Mereka menolak
paksaan itu dan memilih untuk percaya pada Allah. Raja mengugut
mahu menjatuhkan hukuman mati ke atas mereka, lalu mereka
melarikan diri.

Pengenalan

37

Semasa dalam perjalanan, mereka terjumpa sebuah gua. Mereka
bertujuh bersembunyi di dalam gua itu dan tertidur. Seekor anjing
yang mengekori mereka telah menjaga pintu gua. Pemuda-pemuda
itu tertidur bukannya 3 minit atau 3 jam, tetapi selama 309 tahun!

Sepanjang mereka tidur, Allah telah menjaga mereka. Kulit mereka
tidak dirosakkan sinaran matahari. Tubuh mereka tidak ditimbus
tanah. Mereka tidak diganggu haiwan berbahaya dan berbisa.
Allahuakbar!

Selepas mereka terjaga, mereka meneka berapa lama mereka
sudah tertidur.  Ada yang meneka sehari, ada juga yang meneka
kurang daripada sehari. Mereka tidak tahu bahawa mereka sudah
tertidur lebih 300 tahun!

Mereka berasa lapar, lalu salah seorang antara mereka keluar
membeli makanan. Apabila pemuda itu pergi ke pasar, dia sangat
terkejut. Wang yang dibawa untuk membeli makanan sudah tidak sah
digunakan. Raja zalim yang memerintah pula sudah lama meninggal
dunia dan digantikan raja yang alim.

Cerita ini dinamakan Ashabul Kahfi (pemuda gua) dan terkandung
dalam al-Quran, iaitu surah al-Kahfi, ayat 9 hingga 26.

Allah telah menyelamatkan pemuda-pemuda gua itu daripada
cengkaman raja zalim. Mereka dibawa ke masa hadapan iaitu pada
zaman pemerintahan raja yang baik dan alim. Betapa besarnya
kekuasaan Allah!

Fakta Menarik:

1. Kita boleh pergi melawat gua Ashabul Kahfi yang terletak di
negara Jordan (salah satu negara Arab).

2. Sesiapa menghafal 10 ayat pertama surah al-Kahfi, dirinya
terpelihara daripada dajal (Hadis riwayat Muslim).

38

Kisah Lelaki yang Tidur 100 Tahun

Pada satu masa dahulu, ada seorang lelaki bersama keldainya
berjalan memasuki sebuah kampung yang kosong.  Di kampung itu,
rumah-rumah telah runtuh, tiang-tiang roboh, pokok-pokok sudah
mati, dan tulang-tulang di dalam kubur sudah mereput menjadi
tanah.

Lalu terlintas dalam fikiran lelaki itu satu persoalan, iaitu bagaimana
Allah menghidupkan semula semua yang sudah binasa?

Lelaki itu tertanya bukan kerana ragu-ragu terhadap kekuasaan
Allah, tetapi kerana mahu menambah keimanan.

Kemudian, lelaki itu berasa mengantuk dan tertidur. Niatnya mahu
tidur cuma sebentar, tetapi Allah telah menidurkan lelaki itu selama
100 tahun!

Apabila terjaga, lelaki itu sangka dia tidur cuma sehari. Dia terkejut
apabila dimaklumkan sudah tidur selama 100 tahun. Makanan
dan minuman yang dibawa masih elok. Namun begitu, keldai
peliharaannya sudah mati mereput dan cuma meninggalkan tulang.

Lalu Allah memperlihatkan bagaimana keldai itu dihidupkan
semula, iaitu tulang-belulang kembali bercantum, dibalut daging,
akhirnya kembali hidup seperti sebelumnya. Lelaki itu memuji
kebesaran Allah SWT.

38

39

Ada sumber mengatakan, lelaki itu bernama Uzair. Ada yang
mendakwa Uzair seorang Nabi, namun hakikat sebenarnya hanya
Allah yang tahu.

Selepas terjaga dari lena yang begitu panjang, Uzair kembali ke
umatnya tetapi tidak dikenali sesiapa, kecuali seorang wanita berusia
120 tahun.

Fakta Menarik:

1. Nama ‘Uzair’ ada disebut sekali saja dalam al-Quran, iaitu
dalam surah at-Taubah, ayat 30.

2. Selepas bangun dari lena yang panjang, Uzair menulis semula
kitab Taurat yang ketika itu sudah dibakar semuanya oleh raja yang
zalim.

Kisah Seorang Nabi yang Melihat Masa Hadapan
Dalam surah al-Kahfi, ada satu lagi kisah yang menarik dan penuh
pengajaran, iaitu pengembaraan Nabi Musa bersama-sama Nabi
Khidir.

Ramai orang mengenali Nabi Musa. Baginda telah berhadapan
dengan Firaun dan ahli-ahli sihir demi menegakkan agama Allah.
Baginda juga mendapat peluang bercakap secara terus dengan
Allah SWT. Bayangkan betapa tinggi darjat Nabi Musa sebagai salah
seorang daripada lima rasul Ulul Azmi (gelaran paling mulia dalam
kalangan nabi dan rasul).

Namun begitu, apabila Nabi Musa bertemu dengan Nabi Khidir,
Nabi Musa pula yang mengambil pelajaran daripada Nabi Khidir.

Kisahnya begini. Pada satu masa, Nabi Musa ditanya oleh
kaumnya, siapakah orang yang paling banyak ilmu di dunia?

Nabi Musa menjawab, dialah yang paling banyak ilmu.

Kemudian Allah menurunkan wahyu kepada Nabi Musa,
mengatakan bahawa ada hamba-Nya yang lebih pandai daripada
Nabi Musa. Allah memberitahu cara untuk bertemu hamba-Nya itu.
Maka Nabi Musa, ditemani anak muridnya, memulakan perjalanan
mencari hamba Allah itu.

40

Selepas jauh berjalan, akhirnya Nabi Musa bertemu juga hamba
Allah itu, yang bernama Nabi Khidir. Nabi Musa meminta izin untuk
mengekori Nabi Khidir supaya dapat berguru dan belajar. Nabi
Khidir mengizinkan dengan satu syarat, iaitu tidak boleh persoalkan
perbuatan Nabi Khidir sepanjang perguruan, dan Nabi Musa
bersetuju. Maka kembara mereka bermula.

Nabi Musa dan Nabi Khidir menumpang naik sebuah perahu.
Mereka dibenarkan menumpang secara percuma tanpa perlu
membayar tambang. Apabila mereka hampir tiba di destinasi, tiba-tiba
saja Nabi Khidir membocorkan perahu itu. Nabi Musa terkejut melihat
perbuatan itu dan terus mempersoal. Nabi Khidir mengingatkan Nabi
Musa untuk bersabar dan tidak bertanya apa-apa lagi.

Selepas turun dari perahu, mereka berjalan dan terserempak
sekumpulan kanak-kanak yang sedang bermain-main. Tiba-tiba Nabi
Khidir merapati salah seorang kanak-kanak dan membunuhnya!
Nabi Musa terkejut bukan kepalang, menyebabkan secara spontan
baginda bertanya punca tindakan itu. Sekali lagi Nabi Khidir memberi
amaran kepada Nabi Musa, iaitu sekiranya baginda mahu berguru,
usah persoalkan tindakannya. Nabi Musa diberi peluang terakhir dan
mereka teruskan perjalanan.

Mereka berdua tiba di satu negeri dan meminta makanan
daripada penduduknya. Namun begitu, mereka tidak diberi makanan.
Kemudian mereka berdua singgah di sebuah rumah yang senget
dan dindingnya hampir roboh. Nabi Khidir telah membaiki dinding itu
hingga tegak semula. Nabi Musa mempersoalkan tindakan itu.

Akhirnya, Nabi Khidir menjelaskan semuanya.

40

41

Nabi Khidir membocorkan perahu yang mereka naiki supaya
perahu itu tidak dirampas oleh seorang raja. Raja itu berada tidak jauh
dari perahu itu dan akan merampas semua perahu yang sempurna.

Nabi Khidir membunuh kanak-kanak itu kerana apabila dia sudah
dewasa, dia akan memaksa ibu bapanya melakukan perkara

yang zalim dan kufur. Maka selepas kanak-kanak itu
meninggal, Allah akan menggantikan dengan
anak yang lebih baik.

Nabi Khidir membaiki dinding rumah yang
senget, kerana di bawah dinding itu ada
tertanam harta peninggalan. Harta itu dimiliki
dua orang anak yatim yang masih kecil.
Bapa mereka ialah orang yang baik dan
soleh. Maka Allah mahu apabila dua orang
anak yatim itu sudah dewasa, mereka dapat
gali keluar harta yang tertanam.

Selepas dijelaskan, barulah Nabi Musa faham semuanya. Benarlah
seperti yang diwahyukan oleh Allah, iaitu Nabi Khidir memiliki lebih
banyak ilmu. Namun begitu, semua ilmu itu datangnya daripada
Allah. Sehebat mana pun seseorang manusia, tetap saja tarafnya
ialah hamba di sisi-Nya.

Waktu di Akhirat

Antara 10 minit bermain permainan komputer dan 10 minit
menghadap leteran, adakah sama tempohnya?

Antara 10 minit duduk di atas sofa empuk dan 10 minit berdiri di
bawah terik matahari, adakah sama tempohnya?

Kalau ikut logik, tentulah sama. 10 minit bersamaan 600 saat.
Tidak kisah perbuatan yang kita lakukan, 10 minit tetap bersamaan
600 saat.

Tetapi realitinya, 10 minit bermain permainan komputer atau duduk
di atas sofa empuk dirasakan terlalu sekejap. 10 minit menghadap
leteran atau berdiri di bawah terik matahari pula dirasakan terlalu
lama.

42

Satu tempoh masa, contohnya 600 saat, boleh dirasakan terlalu
lama atau terlalu sekejap, bergantung pada situasi dan keadaan.

Ada satu ayat dalam al-Quran yang maksudnya begini,
“….Sesungguhnya sehari dari hari-hari azab di sisi Tuhanmu adalah
menyamai seribu tahun dari yang kamu hitung. “(Surah al-Hajj, ayat
47)

Allah kata, satu hari diazab pada hari akhirat nanti bersamaan
seribu tahun waktu di dunia.

1 hari di aewkhirat = 1,000 tahun di dunia

Bayangkan kita hidup hingga 60 tahun di dunia. Tentu kita rasa
sudah lama hidup, bukan? Tubuh pun sudah lemah, rambut sudah
menjadi putih. Tapi, 60 tahun di dunia ini sebenarnya seumpama
kurang dua jam di akhirat.

Kalau kita diazab seksa selama dua jam di akhirat, perasaannya
seperti diseksa lebih 60 tahun di dunia!

Bayangkan kalau kita diseksa dalam api neraka selama 1 tahun
akhirat, atau 10 tahun akhirat, atau selama-lamanya?

Allahuakbar!

Hidup di dunia sekejap saja sebenarnya.

“Kamu tidak tinggal (di dunia) melainkan sedikit masa sahaja,
kalau kamu dahulu mengetahui hal ini (tentulah kamu bersiap sedia).”
(Surah al-Mukminun, ayat 114)

Kalau kita hidup di dunia hingga usia 60 - 70 tahun, kita cuma ada
kurang 2 jam waktu akhirat. Masih mahu bazirkan masa?

43

MENCELA

MASA

 Hari ini mahu
siapkan kerja

sekolah sambil
tonton TV.

 Eh? Sudah
petang? Sudah
hampir asar?

Cepatnya masa

berlalu! Ish, tak

cukuplah 24 jam

sehari! Patutnya

ada 30 jam!
Kak
Jaja!

Akim, jangan cakap
begitu! Itu namanya

mencela masa!

Baca hadis ini dan
fahamkan!

Astaghfirullah, saya
baru tahu! Selepas

ini saya tak akan lagi
cakap begitu.

Dari jam 2.00 hingga
4.00 petang, sibuk

tonton TV saja.

Jam 4.15
petang ….

Jam 4.10 petang
baru mula buat kerja

sekolah.

Asyik tengok TV.
Bilanya mahu

buat kerja?

Oh, ingatkan
sudah lupa

kerja sekolah!

Menelan darah yang berada

di dalam mulut ketika solat

44

Celik
 Hukum

Tidak dibenarkan menelan darah kerana
ia merupakan najis kotoran yang haram
ditelan dan diminum. Bahkan dalam

Mazhab Syafie menyebut, perbuatan makan
dan minum termasuklah menelan darah boleh

membatalkan solat sekiranya dibuat secara sengaja
dan kuantitinya banyak walaupun pelakunya
tidak mengetahui perihal keharamannya.

Sebagai jalan keluar, hendaklah menyediakan
kain seperti sapu tangan, tisu, dan sebagainya sebelum
memulakan solat. Kemudian, darah yang penuh
diludah pada kain yang dibawa bersama. Seterusnya,

lipat dan tutup kain tersebut supaya darah tersebut tidak terkeluar.

Sebaiknya diasingkan kain tersebut daripada anggota badan
sebagai langkah paling berjaga-jaga (ahwat). Namun, sekiranya
dikhuatiri mengotori kawasan masjid, maka dibolehkan untuk
menyimpan kain tersebut dalam kocek seluar, kocek baju dan
sebagainya, dan solatnya tetap sah.

Pada masa yang sama, sekiranya pendarahan berlaku sebelum
solat didirikan, sebaiknya menunggu darah tersebut berhenti
terlebih dahulu lebih-lebih lagi dalam keadaan waktu solat masih
panjang. Sekiranya waktu sudah terhad, boleh lakukan seperti yang
dicadangkan di atas.

Sumber: https://muftiwp.gov.my/en/artikel/irsyad-fatwa/irsyad-fatwa-
umum-cat/4854-irsyad-al-fatwa-siri-ke-589-hukum-menelan-darah-

yang-berada-di-dalam-mulut-ketika-solat

Hukum prank dalam Islam

45

Hukum asal bagi gurauan atau prank adalah dibolehkan selagi
gurauan tersebut tidak melampau dan boleh diterima oleh orang
yang diajak bergurau.

Sekiranya gurauan tersebut melampau seperti menipu orang
lain, menakut-nakutkan, membuka aib di hadapan orang ramai, dan
tidak boleh diterima oleh orang yang diguraukan, maka itu adalah
perbuatan yang haram dan dilarang melakukannya. Tambahan
lagi, video prank yang dirakam tersebut di muat naik ke dalam
media sosial dan ditonton oleh pengguna-pengguna lain, sekaligus
menyebarkan aib seseorang yang menjadi mangsa.

Oleh kerana itu, dinasihatkan agar mengelakkan daripada
menghasilkan video-video atau content prank sedemikian yang
boleh menjatuhkan maruah orang lain dan menyebarkan aibnya
kepada masyarakat umum.

Sebaiknya, video-video atau content sedemikian perlu digantikan
dengan video-video lain yang boleh memberi manfaat kepada
penonton serta dapat memberikan pengajaran.

Sumber: https://muftiwp.gov.my/en/artikel/irsyad-fatwa/irsyad-fatwa-
umum-cat/4785-irsyad-al-fatwa-siri-ke-566-hukum-prank-dalam-

islam

Hukum menjana pendapatan

menerusi live streaming

46

1.  Hukum asal menjana pendapatan daripada aktiviti live
streaming Facebook adalah harus.

2.  Hukum berubah menjadi makruh atau haram sekiranya
seseorang itu mengabaikan solat dan kewajiban lain, tidak
menutup aurat, bercakap buruk, dan lain-lain.

3.  Sebaiknya utamakan kesihatan dan jalani gaya hidup sihat.
4.  Ambil kesempatan menyebarkan kebaikan semasa live

streaming dengan mengajak para penonton melakukan
amalan yang baik.

Sumber: https://muftiwp.gov.my/en/artikel/irsyad-fatwa/irsyad-fatwa-
umum-cat/4650-irsyad-al-fatwa-series-544-the-ruling-of-a-streamer-

generating-income-through-live-streaming

Membaca al-Quran di dalam

telefon bimbit tanpa berwuduk

47

… dapat kami simpulkan bahawa, harus membaca al-Quran
melalui telefon bimbit tanpa berwuduk. Ini kerana, aplikasi al-Quran
tidak boleh dihukum sebagai mushaf al-Quran kerana ianya hanya
tulisan yang dipapar melalui skrin dan kemudiannya hilang, bahkan
tidak kekal, berbeza daripada yang ditakrifkan oleh para ulama
dengan mushaf al-Quran yang hakiki.
Namun, disunatkan untuk berwuduk ketika membaca al-Quran serta
menjaga adab-adab ketika membaca al-Quran yang digariskan
oleh para ulama seperti menutup aurat, menghadap kiblat, dan
membersihkan mulut.

Sumber: https://muftiwp.gov.my/en/artikel/irsyad-fatwa/irsyad-
fatwa-umum-cat/4443-irsyad-al-fatwa-siri-ke-496-bolehkah-

membaca-al-quran-di-dalam-telefon-bimbit-tanpa-berwuduk

48

Cerpen

Saintis yang Bertaubat

48

49

T
ahun 2222.

Dunia sudah berubah. Manusia yang menghuni bumi pada
waktu itu juga jauh berbeza daripada manusia pada masa kini.

Pada waktu itu, sudah wujud alat-alat ciptaan seperti mesin
teleportasi, alat kawalan fikiran, dan otak superkomputer,
membuatkan manusia sentiasa hidup bersenang-lenang. Ekonomi
berkembang terlalu pesat hingga tidak lagi wujud orang miskin.
Manusia sibuk mencari keseronokan sehingga terlupa tujuan asal
mereka lahir ke dunia.

Pada satu malam, turun hidayah ke dalam hati seorang saintis.
Nama dia Zoul, berumur genap 40 tahun dan memiliki akal genius.
Siang dan malam dia mengabadikan hidup hanya untuk kajian dan
penyelidikan saintifik.

Malam itu ialah salah satu malam terakhir pada bulan Ramadan.
Zoul sedang berehat di beranda rumahnya. Semasa leka melihat
langit berbintang, tiba-tiba terlintas persoalan dalam benaknya.

“Sudah beratus-ratus tahun teori letupan Big Bang diusulkan,
tetapi mengapa masih tiada jawapan tentang apa atau siapa yang
memulakan Big Bang?”

“Alam semesta begitu luas, tetapi mengapa bumi saja yang
ada makhluk hidup?”

“Jangka hayat manusia ketika ini sudah mencecah
120 tahun, tetapi apakah tujuan manusia hidup? Adakah
sekadar berseronok?”

Zoul pergi ke rak buku tinggalan ayahnya dan
mencari buku yang boleh menjawab persoalan dia.
Matanya tertarik pada satu buku kecil yang bersawang
dan berdebu. Dia menarik keluar buku itu dan melihat
kulit hadapan.

49

50

“Al-Quran?”

Seumur hidupnya, itulah kali pertama dia memegang al-
Quran. Dia duduk di sofa dan membaca satu demi satu ayat

terjemahan. Berkerut-kerut kening Zoul
berfikir selepas menghayati ayat-ayat

dalam al-Quran. Dia membuat carian
dalam Internet berkenaan al-Quran
dan terkejut apabila mendapat tahu

bahawa kitab suci itu sudah wujud
lebih seribu tahun dahulu.

“Kalau direnungi isi kitab ini, ada
terkandung banyak fakta sains. Yang

menghairankan, ada fakta yang baru
saja dibuktikan menerusi kajian saintifik.

Bagaimana boleh tertulis dalam kitab yang
berusia lebih 1,500 tahun?”

Maka dari situ, Zoul yakin dan percaya, kitab al-
Quran bukanlah tulisan manusia, tetapi merupakan

kalam Pencipta manusia. Malam itu juga, Zoul yakin
dan percaya, manusia lahir ke muka bumi bukanlah sekadar
untuk berseronok, tetapi ada tujuan yang lebih besar dan suci.

Esoknya, Zoul mencari guru agama supaya dapat mendalami al-
Quran. Pada zaman itu, mencari guru agama seumpama mencari
senaskhah buku di dasar laut. Sukar dan mencabar. Namun akhirnya,
Zoul bertemu juga seorang lelaki alim yang tinggi pengetahuan
dalam agama. Dari situ, Zoul belajar tentang Islam dan berusaha
menjadi seorang mukmin.

Namun menjadi seorang mukmin pada era itu tidak mudah.
Maksiat berleluasa di merata tempat. Para wanita berjalan ke sana
dan sini dalam pakaian yang mendedahkan kulit. Zoul terpaksa
berjalan dengan wajah tertunduk demi menjaga pandangan.

Hingga pada satu masa, Zoul hilang sabar. Dia tidak lagi mahu
matanya dikotori aurat wanita yang terdedah. Maka Zoul membuat
pembedahan ke atas matanya sendiri. Dia memasang cip pemproses
mikro pada kedua-dua mata.

50

51

Kini, mata dia dapat menapis sebarang aurat yang terlihat, sama
ada aurat lelaki mahu pun perempuan. Apabila dia terpandang
wanita yang berpakaian jarang, secara automatik mata dia menapis
bahagian aurat, dan hanya menampakkan bahagian muka.

“Alhamdulillah. Kini hati aku lega dan pandanganku terjaga.”

Namun ada satu lagi masalah. Zoul sudah terbiasa berhibur di
kelab-kelab malam. Pada satu malam, Zoul bertandang ke sebuah
kelab malam dan berhibur sepuasnya. Dia terlupa azam barunya
untuk menjadi seorang mukmin. Keesokan hari, dia menangis kerana
menyesali perbuatan itu dan bertaubat bersungguh-sungguh.

“Aku tidak mahu ulangi kesalahan sama. Aku tidak mahu
singgah di kelab malam dan mana-mana tempat yang dipenuhi
kemungkaran. Oleh sebab itu, aku akan bedah kaki aku!”

Maka, Zoul telah membedah kaki sendiri dan memasang
peranti komputer pada kedua-duanya. Sejak itu, Zoul tidak
lagi pergi ke kelab malam. Setiap kali kaki dia melangkah ke
arah kelab malam dan tempat maksiat, secara automatik
kaki dia menjadi berat dan tidak bergerak. Apabila dia
menghalakan tubuh dari kelab malam, barulah kaki dia
boleh kembali bergerak.

Beberapa bulan kemudian, Zoul menziarahi
gurunya. Guru dia terkejut melihat susuk tubuh Zoul
yang sudah berubah menjadi separuh robot.

“Apa yang kau sudah lakukan, Zoul?” soal
gurunya. “Mengapa kau ubah dirimu menjadi robot?”

Zoul membalas, “Jikalau dengan menjadi robot,
saya tidak lagi membuat dosa dan kemungkaran,
maka saya rela, tuan guru. Kini, mataku tidak lagi
dapat melihat aurat wanita bukan mahram, mulutku
tidak lagi boleh mengumpat, kaki dan tanganku tidak
lagi boleh membuat kemungkaran.”

“Moga Allah berikan kau syurga, anak muridku,”
balas gurunya dengan air mata bercucuran.

52

Semangat

Pernah terfikir soalan-soalan begini?

“Kawan aku sudah hafal
semua sifir. Aku sudah

berusaha kuat tetapi belum
dapat hafal.”

“Jiran aku berjaya
lanjutkan pelajaran di sekolah
berasrama penuh. Aku pula

bersekolah biasa saja.”

“Sepupu aku berjaya dapat
semua A dalam UPSR. Aku

pula dapat 2 A saja.”

“Anak kawan mak aku
berjaya jadi wakil negeri
dalam sukan bola sepak.
Aku pula kaki bangku.”

Semua di atas ialah contoh persoalan membanding-banding.

Tabiat manusia memang suka membanding-banding. Kita sering
membandingkan diri dengan orang lain. Apabila orang lain lebih baik
dan hebat, kita berasa kecewa dengan diri sendiri.

Sesekali membanding-banding dengan orang lain, tiada masalah.
Khususnya kalau kita mahu cari inspirasi atau motivasi. Contohnya, kita
tiada semangat belajar. Kita pergi melihat kawan kita yang sedang rajin
belajar. Dari situ, kita boleh dapat inspirasi untuk rajin belajar juga.

Akan tetapi, jika kita terlalu banyak membanding-banding, boleh
tercetus kesan buruk. Kita boleh ditimpa rasa rendah diri, lemah
semangat, dan kecewa.

Hidup
Bukan
Perlumbaan

53

tips mengelakkan diri daripada selalu
membanding-banding dengan
orang lain:

Yakin bahawa setiap
manusia ada jalan
kejayaan tersendiri.
Kawan kita menjadi
seorang profesor, kita
pula pelukis komik.
Adakah kawan kita
berjaya manakala kita
gagal? Tidak. Semua
orang ada cara sendiri
untuk berjaya.

Elakkan berlumba-lumba
pada perkara duniawi.
Contoh perkara duniawi
ialah jumlah wang dalam
akaun, bilangan A pada
sijil, jumlah markah
pada kertas ujian. Kalau
mahu berlumba, biar
dalam perkara yang
mendatangkan pahala
seperti berlumba-lumba
mendapatkan saf pertama
dalam solat jemaah,
bersedekah paling banyak,
dan lain-lain kebaikan. Kejar

redha Allah, bukan
manusia lain.

Pandang orang
yang lebih rendah
pencapaian.
Contohnya, kalau kita
rasa diri kita miskin,
pandang orang yang
lebih miskin. Kalau
kita kecewa dapat
1 A dalam ujian, pandang
orang yang tidak dapat 1
A. Pandang orang yang
lebih rendah pencapaian,
bukannya untuk mengejek
atau berasa kasihan, tetapi
supaya ada rasa syukur
dalam hati.

Fahami maksud ‘berjaya’
dan ‘kejayaan’. Siapakah orang
yang berjaya? Adakah orang
yang kaya? Adakah orang yang
bijak pandai?  Bagaimana pula
orang yang kaya-raya tetapi
tidak bersolat dan masuk ke
dalam neraka? Adakah orang itu
dikira berjaya?

Sebagai orang Islam, kejayaan
sebenar ialah apabila kita
berjaya melangkah masuk ke
dalam syurga. Tidak kisahlah kita
orang miskin, kaya, anak raja
atau anak nelayan, apabila kita
berjaya masuk ke dalam syurga,
kita ialah orang yang berjaya!

4

54

Nabi Muhammad SAW dilahirkan dalam keadaan yatim piatu. Bukannya
berketurunan raja, bangsawan atau hartawan. Malah ada pengkaji
mengatakan, baginda seorang buta huruf iaitu tidak tahu membaca dan
menulis.

Hanya pada usia 40 tahun, baginda dilantik menjadi seorang rasul. Sejak
itu, baginda diangkat menjadi pemimpin umat Islam. Bermula daripada
seorang umat Islam, kini sudah ada berbilion-bilion umat Islam di seluruh
dunia. Setiap detik, ada orang mendoakan baginda dan berselawat ke atas
namanya. Masya-Allah!

Nabi Muhammad SAW juga dikira lambat mengecap kejayaan di dunia.
Adakah baginda dianggap tidak berjaya? Sudah tentulah tidak. Baginda
ialah orang yang paling berjaya di dunia dan akhirat.

Oleh itu, usah rasa kecewa jika kita belum mengecap kejayaan. Belum
berjaya bukan bererti gagal, cuma belum sampai masa untuk berjaya.
Teruskan berusaha di jalan yang betul, berdoa, dan berserah pada Allah.

Cerita
Inspirasi

#1:

Nabi
 Muhammad 

55

Ahmad Ammar meninggal dunia pada usia yang amat muda, iaitu 20
tahun. Namun, kematian beliau telah memberikan inspirasi kepada berjuta-
juta manusia lain.

Mengapa begitu? Meskipun Ahmad Ammar meninggal pada usia muda,
banyak perkara hebat telah beliau lakukan, iaitu:

1. Mendapat 9 A dalam SPM

2. Menguasai bahasa Turki

3. Menjadi guru Risalah An-Nur di Istanbul, Turki

4. Ahli Angkatan Belia Islam Malaysia (ABIM) yang aktif

5.  Menjadi sukarelawan dalam program kemanusiaan di Syria,
Kemboja dan Indonesia

Selepas meninggal dunia, beliau dikuburkan di Perkuburan Eyub Sultan.
Tanah perkuburan ini turut menempatkan jasad sahabat Nabi, auliya’,
panglima Uthmaniyyah, dan ramai lagi orang kenamaan.

Jangka hayat Ahmad Ammar pendek saja tetapi berkat. Sekejap saja
hidupnya, tetapi impak yang dibawa besar sekali. Inilah satu kebaikan
apabila kita memanfaatkan masa sebaiknya. Apabila setiap saat itu
kita dedikasikan dengan mencari redha Allah, insya-Allah usia kita lebih
diberkati.

Cerita
Inspirasi

#2:

Allahyarham
Ahmad Ammar

56

Tips
Padu

K
ita mungkin baik hati, suka bersedekah,
gemar membantu ibu bapa, dan rajin
mengulangkaji pelajaran. Di dunia ini, kita

mungkin sudah lakukan banyak amalan baik
dan berpahala.

Akan tetapi, di dalam kubur nanti, apakah
amalan pertama yang akan ditanya?

Jawapannya, solat.

 Pada hari akhirat nanti, apakah amalan pertama
yang akan dinilai?

Jawapannya, solat.

Bayangkan situasi ini: Di dunia, kita sudah bersedekah sebanyak
berjuta-juta ringgit. Kita sudah bina banyak masjid dan surau. Kita
sudah berjaya mencapai impian dan kejayaan hidup. Tetapi, pada
hari akhirat, apabila kita berdiri di hadapan Allah, soalan pertama
yang Allah tanya kita ialah berkenaan solat. Semua amalan yang
lain itu tidak dipandang.

Apa kita akan jawab, sekiranya kita tidak menjaga solat?

Tips Menjaga
Waktu Solat

Apa Kita
Akan Jawab
di Hadapan

Allah?

57

Jika kita jenis bersolat penuh setiap hari, alhamdulillah.

Tapi jangan rasa diri kita sudah layak melangkah masuk ke dalam
syurga, khususnya kalau kita jenis yang melakukan solat dalam
keadaan LALAI.

Lalai bersolat bukan bermaksud tidak melakukan solat.

Lalai bersolat bukan bermaksud tidak khusyuk semasa bersolat.

Firman Allah SWT dalam salah satu surah lazim yang sering kita
baca:

ىئ نئ  مئ  ٹٱٹٱىمحٱ
يمح  ىب  نب   مب  زب  رب  يئ

Sudah Bersolat
tetapi Berdosa

dan Masuk
Neraka?

Maksudnya: (Kalau orang yang demikian dikira dari bilangan
orang-orang yang mendustakan agama), maka kecelakaan besar
bagi orang-orang ahli sembahyang. (laitu) mereka yang berkeadaan
lalai daripada menyempurnakan sembahyangnya.

(Surah al-Ma’un: 4-5)

Nabi SAW bersabda, orang yang melalaikan solat ialah orang
yang sengaja melambat-lambat solat. Golongan ini digelar musallin.
Mereka bersolat penuh, tetapi disebabkan mereka bersolat pada
akhir waktu, maka mereka dimasukkan ke dalam neraka Wail.

Sudah bersolat penuh pun masuk ke dalam neraka.

Apatah lagi jika langsung tidak bersolat.

Allahuakbar! Allahuakbar!

58

Kalau tiada rasa takut, baca
semula artikel ini dari awal.
Baca berulangkali. Sekiranya
masih tidak takut, maka cuba
tanya balik kepada diri. Adakah
kita masih seorang Muslim
atau Muslimah? Salah satu
syarat menjadi Muslim ialah
percaya sepenuhnya bahawa
wujud syurga, neraka dan hari
pembalasan.

Tiga Tips
Solat Awal

Waktu

Ini satu tips yang mudah tetapi
berkesan, iaitu beberapa minit
sebelum masuk waktu, ambil
wuduk dahulu. Bentang kain
sejadah. Kemudian buatlah
apa saja pekerjaan yang
sedang dilakukan. Apabila azan
berkumandang, insya-Allah
kita lebih mudah bangun untuk
bersolat, kerana semuanya
sudah dipersiapkan.

Subuh ialah solat pertama setiap hari. Ini waktu solat yang paling
mencabar, kerana tempoh waktunya pendek dan pada awal pagi.
Jika setiap hari dimulakan dengan meninggalkan solat subuh (sama
ada sengaja atau tidak), maka kita mudah juga meninggalkan waktu-
waktu solat lain. Namun jika kita cemerlang pada waktu solat subuh,
insya-Allah kita rasa sayang untuk melalaikan waktu-waktu solat
yang lain.
Sama-sama kita cuba tiga-tiga tips ini. Moga kita tidak termasuk
dalam golongan orang-orang yang lalai dalam mengerjakan solat,
amin!

Rasa Takut Ambil Wuduk Sebelum
Masuk Waktu

Jaga Solat Subuh

59

Diari Jaja

Masa / Hari Isnin - Khamis Jumaat Sabtu Ahad

5.00 pagi Bangun tidur
Nota: Perlu usahakan bangun awal pagi dan bersolat pada
awal waktu, walaupun pada hari cuti sekolah. Malaikat
tetap bekerja mencatat dosa dan pahala pada hari cuti.

5.00 - 6.00 pagi Solat tahajud, mengaji al-Quran, solat sunat sebelum
subuh, dan solat subuh.
Nota: Solat sunat dua rakaat sebelum subuh itu lebih baik
daripada seluruh isi dunia.

6.00 - 7.00 pagi Kemas bilik dan bersiap-siap ke sekolah Kemas bilik

7.00 - 8.00 pagi Di sekolah Di sekolah Aktiviti di
sekolah

Bantu umi

8.00 - 9.00 pagi Solat
dhuha

9.00 - 10.00 pagi Luangkan
masa
bersama
keluarga

10.00 - 11.00 pagi

11.00 pagi - 12.00
tengah hari

12.00 tengah hari
- 1.00 petang

Bantu umi di dapur

60

Masa / Hari Isnin - Khamis Jumaat Sabtu Ahad

1.00 - 2.00 petang Qailulah (tidur sekejap sebelum zuhur), solat sunat, dan
solat zuhur.

2.00 - 3.00 petang Siapkan kerja sekolah Membaca buku! <3

3.00 - 4.00 petang Solat sunat dan solat asar

4.00 - 5.00 petang Bersukan dan beriadah
Nota: Kesihatan ialah nikmat besar yang Allah kurniakan.
Jika badan tidak sihat, kita susah fokus semasa beribadah.
Cergas badan, insya-Allah cerdas fikiran.

5.00 - 6.00 petang Bersukan dan beriadah

6.00 petang -
7.00 malam

Bersihkan diri, berehat, dan bersiap-siap untuk solat
maghrib.

7.00 - 8.00 malam Solat sunat, solat maghrib, dan mengaji al-Quran.

8.00 - 9.00 malam Solat sunat dan solat isyak

9.00 - 10.00
malam

Ulangkaji
pelajaran dan
mengemas beg

Ulangkaji
pelajaran

Siapkan
kerja
sekolah

Bersiap-
sedia
untuk hari
sekolah

10.00 malam Baca surah al-Mulk, ambil wuduk, dan masuk tidur

Nota:
1.  Perlu usahakan tidur awal setiap hari supaya tidak

terlajak tidur hingga terlewat solat subuh.
2.  Baca al-Mulk supaya terhindar daripada seksaan kubur.
3.  Ambil wuduk sebelum tidur, seperti yang disarankan oleh

Nabi SAW. Mudah-mudahan tidak alami mimpi buruk
mainan syaitan.

4.  Jika rasa penat, ingatlah kata-kata ustaz: ‘Dunia bukan
tempat berehat, tetapi tempat beribadah.’

60

61

Setiap saat yang Allah
beri itu amat bernilai.
Atas sebab itu, jangan
buang masa. Sentiasa
isi masa dengan perkara
bermanfaat.

Sewaktu menunggu umi
habis masak, atau semasa
menunggu guru masuk ke
dalam kelas, atau semasa
dalam perjalanan ke sekolah,
atau semasa menunggu
apa-apa saja, basahkan lidah
dengan zikir supaya masa
tidak terbuang sia-sia.

Sewaktu cuti sekolah,
usah leka dan terlalu
bergembira. Gunakan
masa cuti untuk tambah
kemahiran baru dan
tambah baik kemahiran
sedia ada. Ambil
juga peluang untuk
menghafal surah-surah
baru dalam al-Quran.

Setiap saat itu Allah beri
percuma saja, tetapi jika
disia-siakan, sebanyak
mana duit pun tidak
cukup untuk membelinya
semula.

62

Celik
 Doa

Doa Nabi Ayub a.s

جي يه  ىه  مه  جه   ين  ىن   ٹٱٹٱىمحٱ

يمح يي   ىي  مي  خي  حي

"Ya Allah, sesungguhnya aku telah
ditimpa penyakit, dan Engkau adalah

Tuhan Yang Maha Penyayang di antara
semua penyayang."

(Surah al-Anbiya, ayat 83)

Nabi Ayub telah diuji penyakit kulit yang
amat dahsyat. Selepas baginda membaca
doa di atas, Allah telah memperkenankan
kesembuhan baginda. Doa di atas sesuai
diamalkan semasa sedang diuji penyakit.

63

Doa Nabi Yunus a.s

"Tidak ada Tuhan selain Engkau. Maha Suci Engkau, sungguh
aku adalah termasuk orang-orang yang zalim."

(Surah al-Anbiya, ayat 87)

Pernah satu masa, Nabi Yunus ditelan ikan nun dan
terperangkap di dalamnya. Baginda mengulang-ulang doa
di atas dan akhirnya Allah memperkenankan kebebasan
baginda. Doa ini sesuai diamalkan saat menghadapi ujian
dan kesukaran.

مل يك  ىك  مك  لك  اك  يق  ىق   ٹٱٹٱىمحٱ

ىن نن  من  زن  رن  مم  ام  يل    ىل

يمح ىي  ني  مي  زي  ري   ٰى  ين

64

Doa Nabi Sulaiman a.s

"Sesungguhnya surat itu dari Nabi Sulaiman, dan
kandungannya (seperti berikut): Dengan nama Allah, Yang

Maha Pemurah, lagi Maha Mengasihani,

bahawa janganlah kamu meninggi diri terhadapku, dan
datanglah kamu kepadaku dengan menyerah diri (beriman

dan mematuhi ajaran agama Allah).”

(Surah an-Naml, ayat 30 dan 31)

Salah satu mukjizat Nabi Sulaiman a.s ialah mampu
berkomunikasi dengan haiwan. Doa ini sesuai diamalkan
semasa berhadapan haiwan buas dan berbisa.

خب حب  جب   هئ  مئ  خئ  حئ   ٹٱٹٱىمحٱ

يمح مث   هت  مت  خت  حت  جت  هب  مب

65

Doa Nabi Muhammad SAW

مخ جخ  مح  جح  مج   ٹٱٹٱىمحٱ

حص مس  خس  حس    جس

يمح خض   حض  جض  مص  خص

“Ya Tuhanku berikanlah aku kebaikan di dunia dan akhirat, dan
jauhkanlah aku dari api neraka.”

(Surah al-Baqarah, ayat 201)

Menurut sahabat Nabi iaitu Anas r.a, inilah doa yang paling banyak
dibaca oleh junjungan dan ikutan kita, Nabi Muhammad SAW.

66

LARANGAN

MENCELA

MASA
Kak Jaja, saya

ada azam baru!

Saya mahu jadi
lebih berdisiplin!

Oleh itu, saya telah
buat sebuah jadual

harian.

Cuba Kak
Jaja lihat.

 Eh? Mengapa bermain
game dan baca komik

sampai tiga jam? Waktu
ulang kaji pula 10 minit

saja?

Dalam jadual ini,
tiada pun baca

al-Quran, tolong umi
abi, pergi ke masjid

untuk bersolat?

Erk! He he he!
Terlupa pula.

Kalau ikut jadual ini, silap-
silap Akim jadi lebih tidak
berdisiplin! Tolong ubah

semula.
 Baik, Kak Jaja!

Hu hu hu!

JADUAL

HARIAN

67

Solat Berjemaah
1. Nabi SAW mengamalkan solat

berjemaah bagi kelima-lima waktu
solat wajib, iaitu subuh, zuhur, asar,
maghrib, dan isyak.

2. Solat berjemaah ialah solat yang
dilakukan secara beramai-ramai,
iaitu paling sedikit dua orang.

3. Solat jemaah perlu diketuai seorang
imam yang berdiri di baris paling
hadapan.

4. Solat jemaah boleh dibuat di mana-mana, tetapi
biasanya dilakukan di masjid dan surau.

5. Solat berjemaah itu 27 kali lebih baik daripada solat bersendirian.

1. Nabi SAW bangun awal pagi iaitu antara jam 3.00 pagi hingga
sebelum subuh.

2. Selepas bangun, Nabi SAW mengerjakan solat sunat tahajud.
3. Solat sunat tahajud dibuat antara dua hingga

10 rakaat.
4. Solat sunat tahajud dibuat antara waktu

isyak dan subuh, dengan syarat sudah
tidur walaupun sebentar.

5. Sementara menanti masuknya waktu
subuh, istighfar diperbanyakkan.

Bangun Awal Pagi

Amalan
Harian
Nabi 10
Amalan
Harian
Nabi 1010

  أَْسَتْغِفُر اللّٰهَ
Istighfar bermaksud

‘Ampunkan aku,
ya Allah

67

68

1. Selain solat wajib, Nabi SAW banyak melakukan solat sunat.
2. Solat sunat fajar dibuat dua rakaat, iaitu dalam tempoh berikut:

selepas azan subuh dan sebelum bersolat subuh.
3. Solat sunat isyraq dibuat dua rakaat, iaitu dalam tempoh berikut:

15 minit selepas waktu syuruk.
4. Solat sunat dhuha dibuat antara dua hingga 12 rakaat, dalam

tempoh berikut: selepas jam 10.00 pagi hingga 15 minit sebelum
masuk waktu zuhur.

5. Solat sunat sebelum bersolat zuhur, dibuat dua atau empat rakaat.
6. Solat sunat selepas bersolat zuhur, dibuat dua atau empat rakaat.
7. Solat sunat selepas bersolat maghrib, dibuat dua rakaat.
8. Solat sunat selepas bersolat isyak.
9. Solat sunat witir sebelum tidur, dibuat satu atau tiga rakaat.

Solat Sunat

Membaca Al-Quran dan Berzikir

1. Selepas solat subuh, Nabi SAW duduk di tempat solat untuk
membaca al-Quran dan berzikir.

2. Al-Quran ialah kata-kata Allah yang disampaikan kepada Nabi
Muhammad SAW menerusi malaikat Jibril.

3. Al-Quran ialah mukjizat yang paling agung.
4. Setiap huruf dalam al-Quran yang kita baca, kita akan dapat 10

kebaikan.
5. Zikir ialah mengingat Allah menerusi

kata-kata, perbuatan, atau hati.
6. Satu cara berzikir ialah menyebut

ungkapan seperti Subhanallah,
Alhamdulillah, atau Allahu
akbar. Ungkapan ini
disebut berulang kali
dan dengan fokus.

68

69

1. Nabi SAW biasanya tidur sebentar sebelum masuk waktu zuhur.
2. Tidur pendek ini dipanggil qailulah dalam bahasa Arab.
3. Kajian saintifik mendapati, aktiviti qailulah ada banyak kebaikan,

iaitu antaranya meningkatkan tenaga, fokus dan kreativiti.
4. Nabi SAW tidur menghadap arah kanan, dan sains telah

membuktikan gaya tidur sebegini berikan banyak kebaikan.

Tidur Sekejap Sebelum Solat Zuhur

Membantu Buat Kerja Rumah
1. Di rumah, Nabi SAW tidak suka menyusahkan isterinya.
2. Nabi SAW menjahit baju dan membaiki kasutnya sendiri.
3. Nabi SAW banyak membantu ahli keluarga membuat kerja

rumah. Apabila masuk waktu solat, Nabi SAW keluar dari rumah
untuk bersolat.

69

70

1. Nabi SAW seorang yang ceria di dalam rumah.
2. Isteri baginda iaitu Aisyah ada mengatakan, “Jika Nabi berada

di rumah, dialah orang yang paling murah senyuman
dan ketawa.”

3. Nabi SAW banyak menemani isterinya yang sedang sakit.

Bermesra Bersama Keluarga

Bekerja, Menyampaikan Ilmu, Berdakwah
1. Nabi Muhammad SAW ialah seorang manusia hebat, tetapi Nabi

SAW tetap bekerja dengan penuh tanggungjawab. Nabi SAW
pernah bekerja sebagai penggembala kambing dan peniaga.

2. Selepas dilantik menjadi rasul, Nabi SAW aktif berdakwah dan
menyampaikan ilmu.

3. Berkat usaha Nabi SAW (dan para sahabat), ajaran Islam
berkembang ke seluruh dunia hingga hari ini.

4. Allah suka manusia yang berusaha bersungguh-sungguh (dalam
melakukan perkara yang baik, contohnya belajar).

71

1. Nabi SAW bersabda, “Orang mukmin yang kuat itu lebih baik dan
dikasihi oleh Allah daripada mukmin yang lemah.” (Hadis riwayat
Muslim)

2. Nabi SAW pernah berlumba lari dengan isterinya iaitu Aisyah.
3. Nabi SAW juga pernah bergusti dengan jaguh gusti Quraisy, dan

Nabi menang tiga kali!

Beriadah dan Bersukan

Amalan Nabi Sebelum Tidur

1. Solat sunat witir (satu atau tiga rakaat).
2. Baca surah al-Mulk dan al-Sajadah.
3. Baca doa tidur.
4. Baca ayat Kursi.
5. Baca Surah an-Nas, al-Falaq, al-Ikhlas sebanyak tiga kali.

72

Celik Isu

ISU-ISU SEMASA

U
mat Islam tidak wajib beribadah siang malam

hingga tidak tahu perkembangan semasa. Nabi

SAW tidak pernah mengajar kita menjadi katak di

bawah tempurung. Penting untuk umat Islam cakna (ambil

berat) berkenaan isu-isu semasa yang berlegar di dalam

dan luar negara.

Berikut ialah 6 isu semasa yang adik-adik perlu

ambil tahu, berserta pengajaran yang boleh kita ambil

daripadanya.

BERSERTA PENGAJARAN

Pengajaran:
1. Jangan pandang rendah pada sesiapa, kerana boleh jadi mereka lebih

berilmu daripada kita.
2. Bekerja untuk mendapat sedikit rezeki halal itu lebih baik daripada

langsung tidak bekerja.

73

Penghantar Makanan Berjaya Mendapat PhD
Sejak kita dilanda pandemik Covid-19, ekonomi negara terganggu dan ramai orang
hilang pekerjaan. Orang yang baru habis belajar pula sukar mendapat pekerjaan
disebabkan banyak syarikat gulung tikar. Atas sebab itu, ramai orang memilih
menjadi penghantar makanan untuk syarikat-syarikat seperti Food Panda, Grab, dan
BungkusIt.

Tidak semua penghantar makanan itu tidak berpendidikan tinggi. Ramai antara
mereka memiliki ijazah dan sarjana. Malah, ada juga yang memiliki ijazah kedoktoran
atau PhD.

Contohnya, Tuan Akmal Azhar yang berjaya menyiapkan tesis PhD sambil
bekerja sebagai penghantar makanan. Menurut beliau, sejak bermulanya PKP,
beliau mula bekerja sepenuh masa sebagai penghantar makanan Food Panda. Pada
waktu malam pula, beliau berusaha menyiapkan tesis PhD hingga akhirnya berjaya
disiapkan dalam tempoh empat tahun.

74

1. Semua ciptaan Allah ada kegunaannya.
2. Kanak-kanak juga mampu memberi sumbangan yang besar kepada

masyarakat.

Pengajaran:

Murid Tahun 5 Menang Pingat Emas Dalam
Pertandingan Reka Cipta Antarabangsa.

Seorang murid tahun 5 bernama Maryam Muzamir berjaya merangkul tiga pingat
emas dalam pertandingan reka cipta dan inovasi di Toronto, Amerika Syarikat.

Namanya turut disebut-sebut dalam program TV popular negara itu, iaitu The
Late Late Show with James Corden (program ini ditonton hampir sejuta orang secara
purata).

Apa yang telah dihasilkan oleh Maryam hingga berjaya menjadi fenomena?

Dia telah menukarkan sisa makanan laut menjadi makanan haiwan ternakan!
Kedengaran seperti biasa-biasa, bukan?

Pernah makan udang dan siput sedut? Biasanya kita makan isi saja, kemudian
kita buang kulit dan cangkerangnya, bukan?

Namun, Maryam berjaya menukarkan kulit udang dan cangkerang siput sedut
menjadi makanan berkhasiat untuk haiwan ternakan seperti lembu, kambing,
dan ayam. Disebabkan sisa makanan laut ini wujud dengan banyak dan tidak
kehabisan, maka makanan haiwan ternakan boleh dihasilkan secara berterusan
dan pada harga yang rendah.

Masya-Allah, hebatnya ilham yang Allah kurniakan kepada Maryam Muzamir.
Sungguh memberi inspirasi!

75

Pengajaran:
1. Jangan promosikan perkara-perkara yang ada keburukan di dalamnya.
2. Usia 18 tahun ke atas bukanlah lesen untuk melihat perkara lucah dan

ganas.
3. Terima teguran dan nasihat daripada orang berilmu.

Pengajaran:

Penyebaran Keganasan Menerusi Filem Popular
Pada zaman ini, ramai orang berlumba-lumba menghasilkan filem TV dan wayang.
Ada orang sanggup menghasilkan cerita yang melanggar batas agama dan moral.
Mereka lakukannya demi menarik perhatian para penonton dan pengulas filem.

Malangnya, pada era Internet ini, filem-filem luar negara terlalu mudah
didapati. Lebih membahayakan, filem-filem ini tidak ditapis oleh pihak berkuasa di
negara kita. Bermaksud, orang ramai bebas menonton filem-filem luar walaupun
terdapat babak yang tidak senonoh, syirik, penuh carutan, dan banyak lagi anasir
jahat.

Baru-baru ini, ada filem Korea hangat diperkatakan. Filem itu memaparkan
banyak aksi ganas, lucah, dan carutan. Ramai orang Islam telah menonton filem
itu. Lebih malang lagi, ramai orang Islam telah mempromosikan filem itu. Ada
ustaz dan ustazah menegur perbuatan itu, tetapi  golongan agama ini pula yang
dikecam.

Adik-adik tentu perasan, ada filem-filem yang hanya boleh ditonton oleh
mereka yang berusia 18 tahun ke atas. Mungkin kerana dalam filem itu ada babak
ganas, lucah, dan merosak akidah.

Akan tetapi, adik-adik perlu tahu, menonton babak lucah pada usia 50 tahun
pun tetap hukumnya berdosa. Usia 18 tahun ke atas bukanlah lesen untuk melihat
perkara-perkara yang haram dan menggelapkan hati. Apatah lagi mempromosikan
kepada orang lain supaya lebih ramai menontonnya.

76

“Assalamualaikum, Dayyan.” Sapa
satu suara.

Dayyan ketika itu berusia 8 tahun. Dia
sedang leka bermain iPad milik

papanya, di dalam bilik sendiri.
Suara yang menyapa itu tidak
dipedulikan.

“Dayyan sedang
buat apa?”

Dayyan terperasan
dan menoleh ke arah
suara. Seorang lelaki yang tidak dikenali sedang
melihat dia bermain.

“Pak cik siapa? Kawan papa?” soal Dayyan,
berkerut. Dia terdengar bunyi ‘tik tok’ datang
daripada tubuh lelaki itu. Seperti bunyi jarum jam
berdetik.

“Bukan. Pak cik ialah kawan Dayyan,” balas
lelaki itu sambil tersenyum. Wajah lelaki itu

kelihatan bersih dan polos.

“Pak cik bukan kawan saya. Saya tidak kenal
pak cik,” balas Dayyan, kemudian kembali

memandang skrin iPad. Langsung kanak-
kanak itu tidak terfikir, bagaimana lelaki
asing itu boleh masuk ke dalam rumah.

LELAKI
TIK TOK

77

“Dayyan, jangan terlalu banyak bermain, ya. Dayyan perlu hargai
masa yang ada. Dayyan ada bakat dalam banyak perkara, seperti
melukis dan bersukan,” ujar lelaki misteri itu.

Dayyan sekadar mengangguk, namun sebenarnya nasihat
itu masuk ke telinga kiri, keluar dari telinga kanan. Langsung tidak
melekat di dalam kepala.

“Nama pak cik siapa?” soal Dayyan sambil menoleh. Tiba-tiba
lelaki itu menghilang. Dayyan melihat sekeliling. Tidak kelihatan susuk
lelaki itu. Dayyan sedang bersendirian. Kanak-kanak itu mengangkat
bahu dan sambung bermain.

Lima tahun kemudian, di dalam bilik yang sama, Dayyan sedang
duduk di meja sambil menghadap komputer. Tangan dia pantas
menekan papan kekunci mekanikal. Mata dia terpaku pada skrin
besar melengkung. Watak askar 3D terpapar pada skrin itu, disertai
bunyi dentuman dan tembakan daripada pembesar suara stereo.

“Assalamualaikum, Dayyan,” sapa suara seorang lelaki.

Dayyan berhenti bermain lantas menoleh. Seorang lelaki sedang
berdiri di sebelah dia bersama senyuman manis. Kedengaran bunyi
‘tik tok’ yang tidak berhenti, datang daripada lelaki
itu. Dayyan berkerut-kerut, cuba mengecam
lelaki itu.

“Saya pernah jumpa pak cik,” ujar Dayyan.

Lelaki itu mengangguk. “Ya, betul. Ini kali
kedua kita bertemu.”

“Siapa pak cik
sebenarnya?” soal
Dayyan sambil
melihat pintu bilik
yang bertutup rapat.
“Bagaimana pak cik
boleh masuk? Saya kunci
pintu bilik.”

78

“Pak cik datang kerana mahu ingatkan Dayyan,” balas lelaki itu
tanpa mempedulikan soalan yang dilontar. “Hargailah masa yang
ada. Jangan dibazirkan dengan perkara yang kurang bermanfaat.”

“Siapa kata bermain permainan komputer tiada manfaat?” bidas
Dayyan. “Ada banyak kebaikan apabila bermain permainan. Boleh
redakan tekanan perasaan, tingkatkan penguasaan bahasa Inggeris,
melatih ketangkasan tangan, berkawan-kawan dengan pemain dari
serata dunia, dan banyak lagi!”

Lelaki itu senyum dan mengangguk. “Pak cik tidak cakap, bermain
permainan komputer tiada manfaat. Cumanya, adakah manfaat itu
lebih banyak daripada mudaratnya? Apabila Dayyan terlalu leka
bermain, Dayyan tidak bersolat, tidak bantu ibu bapa, tidak mengaji
al-Quran, tidak siapkan kerja sekolah. Nampak seperti lebih banyak
keburukan.”

Dayyan berkerut geram. Dia bangun dari kerusi dan membuka
pintu bilik seluasnya. “Tolong keluar dari bilik saya! Sesuka hati masuk
bilik orang dan berceramah. Saya tahulah jaga diri!”

Lelaki berbunyi ‘tik tok’ itu masih senyum. Langsung tidak berubah
raut wajah meskipun ditengking Dayyan yang muda remaja. Tiba-
tiba satu suara wanita menyapa dari luar bilik.

“Dayyan bercakap dengan siapa?” Mama Dayyan muncul dan
merapati anak tunggal kesayangannya itu.

“Ada lelaki yang tidak dikenali masuk rumah kita, mama!” ujar
Dayyan sambil memandang wajah lembut mamanya.

“Mana lelaki itu?” tanya mama Dayyan sambil melontar
pandangan ke dalam bilik.

Dayyan turut menoleh ke arah biliknya. Tiada sesiapa di situ,
melainkan mereka berdua. Sekali lagi, lelaki ‘tik tok’ itu lesap bagaikan
asap. Langsung tidak meninggalkan jejak.

Pada ketika Dayyan berusia 18 tahun, dia mendapat keputusan
SPM yang teruk. Oleh sebab itu, dia tidak layak melanjutkan pelajaran
pada peringkat universiti. Waktu rakan-rakan sebaya sedang belajar
di kolej dan kampus, Dayyan duduk di rumah, menghadap permainan
komputer tanpa mengira siang dan malam.

“Dayyan, apa khabar?”

79

Dayyan menoleh. Dia mendengus apabila mendapati
lelaki ‘tik tok’ sedang berdiri di
belakang bersama senyuman.
Lelaki itu kelihatan sama seperti
5 dan 10 tahun lalu, seakan-
akan usianya tidak meningkat.
Bunyi ‘tik tok’ kedengaran
seperti biasa, tanpa dapat
dikenal pasti punca dan
asal bunyi itu.

“Kau lagi! Apa yang kau
mahu?” soal Dayyan dengan
begitu biadap. Dia menoleh
semula ke arah skrin dan sambung
bermain.

“Dayyan tidak berjaya sambung
belajar?” soal lelaki ‘tik tok’.

“Hidup aku, suka hati akulah!”
balas Dayyan.

“Sekiranya Dayyan manfaatkan masa sebaiknya, tentu Dayyan
sedang belajar di universiti sekarang ini. Kalau Dayyan gunakan
masa yang ada untuk asah bakat, tentu Dayyan sudah mampu
jana pendapatan sampingan dengan melukis. Dayyan juga terpilih
sebagai wakil universiti dalam sukan bola sepak.”

Tangan Dayyan terus berhenti daripada menekan papan kekunci.
Gigi dia diketap kuat. Dia bingkas bangun dari kerusi dan meluru ke
arah lelaki ‘tik tok’. Dia mencengkam kolar baju lelaki itu sekuat hati.

“Mengapa kau sibuk jaga tepi kain orang? Kau siapa? Mengapa
tidak boleh biarkan aku jalani hidup yang aku mahu? Aku gembira
hidup begini! Jangan masuk campur!” tengking Dayyan.

“Adakah Dayyan betul-betul gembira dengan hidup begini?” soal
lelaki ‘tik tok’ tanpa surut senyuman pada wajah.

Buat beberapa ketika, Dayyan terdiam. Dia mengambil sedikit
masa bagi memikirkan jawapan paling tepat. Kemudian dia
mengangguk-angguk. “Ya, memang aku gembira!”

80

“Adakah Allah gembira dengan hidup Dayyan begini?”
soal lelaki itu lagi, menyebabkan Dayyan

terkelu.

Spontan, Dayyan melepaskan
genggaman pada kolar baju lelaki ‘tik

tok’, lalu beranjak ke belakang beberapa
langkah.

“Aku main permainan komputer,
tetapi aku masih bersolat,” ujar Dayyan.

“Bersolat pada akhir waktu kerana
mengutamakan permainan komputer?”
sahut lelaki ‘tik tok’. “Itu namanya
mencuaikan solat, dan hukumnya ialah
neraka, Dayyan.”

Dayyan terdiam sejenak sambil
memandang lantai jubin yang putih
sejuk. Kemudian dia berpaling dan

kembali duduk di kerusi. Dia sambung
bermain tanpa mempedulikan lelaki ‘tik tok’. Beberapa saat kemudian,
lelaki itu menghilang.

Lima tahun kemudian, sekali lagi Dayyan disapa semasa sedang
bermain permainan komputer. Wajah Dayyan nampak lesu dan tidak
bertenaga, penampilan dia tidak terurus, namun tangan dia masih
pantas menekan papan kekunci.

“Assalamualaikum, Dayyan.”

Tanpa menoleh atau berhenti bermain, Dayyan menjawab, “Aku
sudah dapat jangka, kau akan muncul semula.”

Lelaki ‘tik tok’ berdiri tegak di sebelah Dayyan. Pakaian dan wajah
lelaki itu masih sama, langsung tidak berubah. Muka dia yang bersih
dan rapi sentiasa memaparkan senyuman.

“Sudah berapa hari Dayyan tidak tidur?” soal lelaki ‘tik tok’.

“Kau bukan papa atau mama aku. Tiada hak untuk menyibuk
dalam hidup aku,” balas Dayyan sebelum menguap seluasnya.

“Banyak masa sudah Dayyan bazirkan. Apa hasilnya?” soal lelaki
itu disertai bunyi ‘tik tok’.

81

“Hasilnya? Aku amat mahir bermain permainan ini! Kau mahu
cuba bermain dengan aku? Tentu kau kalah teruk!” balas Dayyan
diikuti tawa mengejek.

Buat pertama kalinya, lelaki itu berhenti senyum. Raut muka dia
menjadi masam dan sedih. “Dayyan, kita dicipta bukan untuk bermain
permainan komputer. Allah kata, kita semua dicipta untuk beribadah
kepada-Nya. Adakah permainan di hadapan kamu itu satu bentuk
ibadah, Dayyan?”

“Apa punya soalan kau tanya?” balas Dayyan. “Tentulah bukan!
Hidup ini bukan semuanya untuk ibadah! Perlu juga bersuka ria dan
berhibur!”

“Tetapi hidup juga bukan semuanya untuk berhibur, seperti yang
Dayyan lakukan,” balas lelaki itu. Suara dia kedengaran serak dan
sedih.

Tanpa disangka-sangka, Dayyan memegang dadanya. Muka dia
pucat dan kebingungan. Nafas dia menjadi pendek dan berat. “Aduh,
sakitnya! Aduh!”

Dayyan cuba memanggil mama dan papanya yang berada di
tingkat bawah, namun suara tidak keluar. Dia terjatuh dari kerusi dan
terlentang di atas lantai. Nafas dia semakin pendek dan laju. Dada
dia semakin sakit dan pedih.

Lelaki ‘tik tok’ duduk bertinggung di sisi Dayyan.

“Tolong aku. Tolong…,” ujar Dayyan, tercungap-cungap.

“Pak cik sudah cuba bantu, tetapi Dayyan yang menolak. Banyak
masa dan peluang sudah diberikan, tetapi semuanya Dayyan
bazirkan. Jalan ini, Dayyan sendiri yang pilih.”

“Saya akan … berubah. Tolonglah. Tolong.”
Dayyan semakin lemah.

Lelaki ‘tik tok’ menggeleng sambil menghembus
nafas berat. “Maaf, Dayyan. Masa kamu sudah
tamat.”

Dayyan menghembuskan nafas terakhir.
Serentak itu, bunyi ‘tik tok’ tidak lagi
kedengaran daripada lelaki itu.
Sejenak kemudian, lelaki itu turut
menghilang tanpa jejak.

82

Misi Kuasai
Jawi كمبارا كات

كومڤولكن حروف حروف د سڤنجڠ ڤرجالنن

ورناكن حروف برتيتيق تيڬ

  موال
د سيني

تمت

كوتا تيڠڬي انق كوتا كوتا بهارو

83

كومڤولكن حروف-حروف د سڤنجڠ ڤرجالنن

84

Celik
Akademik

BELAJAR SEDIKIT,
 DAPAT BANYAK

 Tolak pintu dengan kuat, tetapi
pintu tidak dapat dibuka. Rupa-
rupanya pintu perlu ditarik.

 Duduk mengulangkaji pelajaran di hadapan TV
selama beberapa jam, tetapi pelajaran tidak
masuk ke dalam kepala.

Sudah masukkan bateri ke dalam alat elektronik,
tetapi tidak berfungsi. Rupa-rupanya polariti
bateri diletakkan terbalik.

Pernah hadapi situasi di bawah?

1
2

3

85

Situasi-situasi di atas memberikan dua rumusan:
1. Kita seorang yang cuai
2.  Usaha itu penting, tetapi usaha yang tepat itu lebih penting.

Kita sering mendengar pepatah, usaha tangga kejayaan. Tetapi kalau silap
teknik semasa berusaha, tangga kejayaan mungkin tidak akan muncul, malah
segala usaha jadi sia-sia. Aduhai!

Maka jangan sekadar berusaha. Usahalah secara efektif atau berkesan.
Dengan usaha yang efektif, kita mampu meraih banyak hasil dengan sedikit usaha.

Pernah jumpa pelajar yang jarang belajar tetapi selalu mendapat keputusan
cemerlang? Kita selalu rasa geram dengan mereka ini, bukan? Mereka ini
kadangkala bukanlah genius, cuma mereka belajar secara tepat dan efektif.

Bagaimana cara untuk belajar sedikit tetapi dapat banyak hasil? Baca senarai
tips di bawah:

Kenal stail belajar diri sendiri

Tips ini diletakkan yang
pertama kerana ini yang
paling penting. Setiap
pelajar memiliki stail belajar
tersendiri.

Secara ringkasnya, ada
tiga stail belajar yang paling
meluas iaitu visual, auditori,
dan kinestetik.

Pelajar stail visual lebih
mudah belajar dengan cara
melihat, iaitu contohnya
membaca buku, menonton
video, dan mencatat nota.

Pelajar auditori pula lebih mudah belajar dengan mendengar, contohnya
mendengar buku audio dan melagukan pelajaran.

Pelajar kinestetik lebih mudah belajar dengan mempraktikkan apa yang
dipelajari, contohnya masuk ke dalam makmal dan membuat eksperimen.

Apabila pelajar kinestetik belajar dengan stail visual, atau pelajar visual belajar
dengan stail auditori, maka usaha boleh jadi kurang berkesan. Tapi jika pelajar
membuat ulangkaji dengan menggunakan stail belajar yang sesuai, maka usaha
belajar menjadi lebih efektif dan berimpak.

Elakkan mengikut-ikut stail belajar kawan-kawan. Cari stail belajar yang sesuai
dengan diri sendiri.

86

Ada banyak teknik belajar yang boleh diamalkan. Cuba cari satu atau beberapa
teknik yang paling berkesan untuk diri sendiri. Untuk mencarinya, kita perlu
mencuba sebanyak mungkin teknik belajar. Apabila sudah jumpa, teruskan
mengamalkannya.

Jika satu-satu teknik belajar itu tidak sesuai untuk diri sendiri, maka jangan
amalkan. Contohnya, kita cuba belajar sambil mendengar lagu, tetapi kita tidak
dapat fokus pada pelajaran, maka elakkan belajar sambil mendengar lagu. Tidak
semua teknik belajar itu sesuai untuk kita.

Cuba pelbagai teknik belajar

Fokus, fokus, fokus
Perhatikan situasi di bawah:

Abu duduk belajar di meja selama sejam dan berjaya fahami 10 halaman buku
rujukan.

Ali duduk belajar di hadapan TV selama tiga jam dan hanya berjaya fahami 5
halaman buku rujukan.

Ali nampak lebih rajin di mata ibunya. Belajar hingga tiga jam terus-menerus.
Akan tetapi, usaha Ali kurang berkesan berbanding Abu. Jika Ali lebih fokus, Ali
mampu fahami 5 halaman dalam setengah jam saja.

Maka satu cara untuk belajar dengan lebih berkesan ialah fokus. Jangan
buat dua tiga kerja serentak. Jika mata kerap menoleh melihat skrin TV, telinga
mendengar muzik, tangan sebelah picit-picit telefon, bagaimana kita boleh belajar
dengan berkesan? Duduk lima jam pun belum tentu pelajaran boleh masuk ke
dalam kepala.

Apakah stail dan teknik belajar yang paling sesuai dengan adik-adik? Sudah
ada jawapan?

87

Satu One ١

Dua Two ٢

Tiga Three ٣

Empat Four ٤

Lima Five ٥

Enam Six ٦

Tujuh Seven ٧

Lapan Eight ٨

Sembilan Nine ٩

Sepuluh Ten ١�

Sebelas Eleven ١١

Dua Belas Twelve ١٢

Tiga Belas Thirteen ١٣

Empat Belas Fourteen ١٤

Lima Belas Fifteen ١٥

Enam Belas Sixteen ١٦

Tujuh Belas Seventeen ١٧

Lapan Belas Eighteen ١٨

Sembilan Belas Nineteen ١٩

Dua Puluh Twenty ٢٠

NOMBOR

BAHASA
ARAB

BAHASA
MALAYSIA

BAHASA
INGGERIS

NUMBER أرقام

87

88

Misi Kuasai
Bahasa Arab

٢
١١

٤

۱٥ ۱

٧

89

BINA AYAT
BUILD SENTENCE

بناء الجملة

Orang kaya itu memiliki sepuluh buah rumah di sekitar Kuala Lumpur.
The rich man has ten houses around Kuala Lumpur.

Aminah menerima lima kuntum bunga ros pada hari lahirnya.
Aminah received fi ve roses on her birthday.

Adik saya membeli dua belas biji gula-gula di kedai.
My brother bought twelve sweets at the shop.

Saya mempunyai sepasang kasut dan dua pasang baju sekolah.

I have a pair of shoes and two pair of school uniforms.

Harun minum segelas air setiap kali selepas makan.
Harun drinks a glass of water after every meal.

90

Ruang
Aktiviti

S E

Z T

R N W H

Y Z F K

P A B I T N

T H B O S J

X E Q H F R A B I U L A K H I R S G S S

U W Q Y R A B I U L A W A L V S I K Y T

R B L B M M R E J A B N A V I N P Y

I I Y F L M B U O W Y S Z L H C

L H B F Z U L H I J A H D R

J A M A D I L A K H I R

V Z V J A M A D I L A W A L

M U H A R A M S Y A W A L L

Z U L K A E D A H I D Q S F H H

Z R P W W L Y Z N T Q X V W

S A F A R B F Y D G W L G A

H G W Y L H S Y P N

C N D X N C X K

S U H W

12 Nama Bulan
Hijriah

Cari 12 nama
bulan Hijriah yang
tersembunyi

Muharam, Safar, Rabiulawal, Rabiulakhir,
Jamadilawal, Jamadilakhir, Rejab, Syaaban,

Ramadan, Syawal, Zulkaedah, Zulhijah

90

91

KISAH

 Nabi
dan

 Rasul

Menegak

Ke Bawah

4.   Mampu melembutkan besi
dengan tangan kosong.

5.   Berwajah sangat kacak dan
pandai menafsir mimpi.

6.   Membantu ayahnya membina
semula Kaabah.

7.   Asalnya tinggal di syurga,
kemudian dihantar ke dunia.

9.  Pernah ditelan ikan nun.
13. Bapa kepada Nabi Yusuf.
14. Lahir tanpa seorang bapa.
15.  Bersama-sama Nabi Musa

menentang firaun.

1.  Pernah dicampak ke dalam api hidup-hidup.
2.   Membina sebuah bahtera dan mengharungi banjir besar.
3.   Dibesarkan oleh isteri firaun.
8.  Diuji penyakit kulit yang amat dahsyat.
10. Mampu mengawal angin dan jin.
11.   Diutuskan kepada kaum Madyan untuk berdakwah.
12. Nabi dan rasul terakhir.

Nama Bulan
Hijriah

 Teka Silang Kata

91

92

Teka Teki

Kalau adik bijak bestari,
cuba adik-adik jawab
teka-teki Kak Jaja ini.

Makin banyak kita
memberi, makin
banyak pula kita
dapat. Apakah itu?

Bagi manusia,
baunya busuk.
Di sisi Allah,
baunya sangat
harum.

Dalam banyak-
banyak solat, solat
apakah yang tidak
perlu sujud?

Jawapan:
#1: Beri sedekah - “Tidak akan berkurang harta dengan sedekah. Dan seorang hamba yang pemaaf pasti akan Allah
tambahkan kemuliaan baginya.” (Hadis riwayat Muslim)

#2: Bau mulut orang yang berpuasa - “Bau mulut orang yang berpuasa itu lebih wangi daripada kasturi di sisi Allah.”
(Hadis riwayat Ahmad)

#3: Solat jenazah

1

2

3

93

Isi tempat kosong di bawah.

Masuk   w_k_u  solat

Mengh_ _ap   ki_lat

Me_ _tup   au_at

S_ci   da_ipada   na_is

Su_i   _aripada   ha_as

1

2

3

4

5

SYARAT SAH SOLAT

93

Tahniah kerana
habiskan baca! Moga

ada manfaat dan
kebaikan!

Kalau ada rezeki,
kita berjumpa lagi
dalam keluaran

seterusnya!

 Miaooo!
(Jumpa lagi,

adik-adik
yang baik hati!)

Misi
Kuasai
Jawi

Misi
Kuasai
Jawi

Misi
Kuasai
Jawi

APA YANG MENARIK
DI DALAM BUKU INI?

 Aktiviti
untuk
Anak

Kreatif

Cerpen:

LELAKI
TIK TOK

Doa:

Menambah
 Hafalan

Doa

Mengasah
Kemahiran

Belajar
Hukum-Hakam

 Islam

‘Hutang Duit
 Boleh

Dibayar,
Hutang
Masa?’

ArtikeL:

Belajar
sambil

Berhibur

Komik:

PENDIDIK ialah majalah bersiri terbitan JAKIM yang mengandungi komik, artikel,
dan cerpen. Di dalamnya ada diselitkan juga latihan, permainan, dan halaman

aktiviti yang menguji daya pengetahuan dan kreativiti.

43

MENCELA

MASA

 Hari ini mahu
siapkan kerja

sekolah sambil
tonton TV.

 Eh? Sudah
petang? Sudah
hampir Asar?

Cepatnya masa

berlalu! Ish, tak

cukuplah 24 jam

sehari! Patutnya

ada 30 jam!
Kak
Jaja!

Akim, jangan cakap
begitu! Itu namanya

mencela masa!

Baca hadis ini dan
fahamkan!

Astaghfirullah, saya
baru tahu! Selepas

ini saya tak akan lagi
cakap begitu.

Dari jam 2.00 hingga
4.00 petang, sibuk

tonton TV saja.

Jam 4.15
petang ….

Jam 4.10 petang
baru mula buat kerja

sekolah.

Asyik tengok TV.
Bilanya mahu

buat kerja?

Oh, ingatkan
sudah lupa

kerja sekolah!

82

Misi Kuasai
Jawi كمبارا كات

كومڤولكن حروف حروف د سڤنجڠ ڤرجالنن

ورناكن حروف برتيتيق تيڬ

  موال
د سيني

تمت

كوتا تيڠڬي انق كوتا كوتا بهارو

63

Doa Nabi Yunus AS

"Tidak ada Tuhan selain Engkau. Maha Suci Engkau, sungguh
aku adalah termasuk orang-orang yang zalim."

(Surah Al-Anbiya, ayat 87)

Pernah satu masa, Nabi Yunus ditelan ikan nun dan
terperangkap di dalamnya. Baginda mengulang-ulang doa
di atas dan akhirnya Allah memperkenankan kebebasan
baginda. Doa ini sesuai diamalkan saat menghadapi ujian
dan kesukaran.

ىقيق يف  ىف  يث   ىث  نث   ٹٱٹٱىمحٱ

يمح ىل  مل  يك   ىك  مك  لك  اك

Hukum menjana pendapatan menerusi live streaming

46

1.  Hukum asal menjana pendapatan daripada bintang Facebook
yang diberi menerusi aktiviti live streaming adalah harus.

2.  Hukum berubah menjadi makruh atau haram sekiranya
seseorang itu mengabaikan solat dan kewajiban lain, tidak
menutup aurat, bercakap buruk, dan lain-lain.

3.  Sebaiknya utamakan kesihatan dan jalani gaya hidup sihat.
4.  Ambil kesempatan menyebarkan kebaikan semasa live

streaming dengan mengajak para penonton melakukan
amalan yang baik.

Sumber: https://muftiwp.gov.my/en/artikel/irsyad-fatwa/irsyad-fatwa-

umum-cat/4650-irsyad-al-fatwa-series-544-the-ruling-of-a-streamer-
generating-income-through-live-streaming

Soal Jawab
Agama:

 www.islam.gov.my

Mukmin Cilik, Mukmin Cerdik

M
ukm

in Cilik, M
ukm

in Cerdik

Permainan dan Latihan:

Ruang Kreatif: